CELEX: 32017R1141
Language: el
Date: 2017-06-27 00:00:00
Title: Εκτελεστικός κανονισμός (ΕΕ) 2017/1141 της Επιτροπής, της 27ης Ιουνίου 2017, για την επιβολή οριστικού αντισταθμιστικού δασμού στις εισαγωγές ορισμένων ράβδων και συρμάτων ανοξείδωτου χάλυβα καταγωγής Ινδίας, ύστερα από επανεξέταση ενόψει της λήξης της ισχύος των μέτρων σύμφωνα με το άρθρο 18 του κανονισμού (ΕΕ) 2016/1037 του Ευρωπαϊκού Κοινοβουλίου και του Συμβουλίου

28.6.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 165/2
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1141 ΤΗΣ ΕΠΙΤΡΟΠΉΣ
   της 27ης Ιουνίου 2017
   για την επιβολή οριστικού αντισταθμιστικού δασμού στις εισαγωγές ορισμένων ράβδων και συρμάτων ανοξείδωτου χάλυβα καταγωγής Ινδίας, ύστερα από επανεξέταση ενόψει της λήξης της ισχύος των μέτρων σύμφωνα με το άρθρο 18 του κανονισμού (ΕΕ) 2016/1037 του Ευρωπαϊκού Κοινοβουλίου και του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2016/1037 του Ευρωπαϊκού Συμβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Ένωσης (1) («ο βασικός κανονισμός»), και ιδίως το άρθρο 18,
   Εκτιμώντας τα ακόλουθα:
   1.   ΔΙΑΔΙΚΑΣΙΑ
   
   1.1.   Ισχύοντα μέτρα
   
   
               (1)
            
            
               Τον Απρίλιο του 2011, κατόπιν έρευνας κατά των επιδοτήσεων (εφεξής «η αρχική έρευνα»), το Συμβούλιο, με τον κανονισμό (ΕΕ) αριθ. 405/2011 (2) («ο κανονισμός για την επιβολή οριστικού δασμού»), επέβαλε οριστικό αντισταθμιστικό δασμό στις εισαγωγές ορισμένων ράβδων και συρμάτων ανοξείδωτου χάλυβα (ΡΑΧ), που υπάγονται επί του παρόντος στους κωδικούς ΣΟ 7222 20 21, 7222 20 29, 7222 20 31, 7222 20 39, 7222 20 81 και 7222 20 89, καταγωγής Ινδίας.
            
         
               (2)
            
            
               Με τον κανονισμό για την επιβολή οριστικού δασμού επιβλήθηκε οριστικός αντισταθμιστικός δασμός με συντελεστές που κυμαίνονται μεταξύ 3,3 % και 4,3 % στις εισαγωγές από τους παραγωγούς-εξαγωγείς του δείγματος, 4,0 % στις μη συνεργαζόμενες εταιρείες που δεν συμπεριλαμβάνονται στο δείγμα και 4,3 % σε όλες τις άλλες εταιρείες στην Ινδία.
            
         
               (3)
            
            
               Τον Ιούλιο του 2013, κατόπιν μερικής ενδιάμεσης επανεξέτασης («η ενδιάμεση επανεξέταση»), το Συμβούλιο, με τον εκτελεστικό κανονισμό (ΕΕ) αριθ. 721/2013 (3) («ο τροποποιητικός κανονισμός»), τροποποίησε τον δασμολογικό συντελεστή που επιβάλλεται στον Ινδό παραγωγό-εξαγωγέα Viraj Profiles Limited, Palghar, Μαχαράστρα και Μουμπάι, Μαχαράστρα («Viraj») από 4,3 % σε 0 % και αναθεώρησε τον δασμολογικό συντελεστή για όλες τις άλλες εταιρείες από 4,3 % σε 4,0 %.
            
         1.2.   Αίτηση επανεξέτασης ενόψει της λήξης της ισχύος των μέτρων
   
   
               (4)
            
            
               Τον Ιούνιο του 2015 η Επιτροπή δημοσίευσε στην Επίσημη Εφημερίδα της Ευρωπαϊκής Ένωσης
                   (4) ανακοίνωση σχετικά με την επικείμενη λήξη της ισχύος των αντισταθμιστικών μέτρων στις εισαγωγές ΡΑΧ καταγωγής Ινδίας.
            
         
               (5)
            
            
               Στις 28 Ιανουαρίου 2016 η Ευρωπαϊκή Ομοσπονδία των Βιομηχανιών Σιδήρου και Χάλυβα («Eurofer»), η οποία αντιπροσωπεύει άνω του 25 % της συνολικής παραγωγής ΡΑΧ στην Ευρωπαϊκή Ένωση («η Ένωση») υπέβαλε αίτηση επανεξέτασης βάσει του άρθρου 18 του κανονισμού (ΕΚ) αριθ. 597/2009 του Συμβουλίου (5).
            
         
               (6)
            
            
               Η αίτηση της Eurofer βασίστηκε στο επιχείρημα ότι η λήξη των μέτρων θα κατέληγε πιθανώς στη συνέχιση της πρακτικής επιδότησης και στη συνέχιση ή την επανάληψη της ζημίας για τον ενωσιακό κλάδο παραγωγής.
            
         1.3.   Έναρξη
   
   
               (7)
            
            
               Η Επιτροπή, αφού διαπίστωσε ότι υφίστανται επαρκή στοιχεία για την έναρξη επανεξέτασης ενόψει της λήξης της ισχύος των μέτρων, δημοσίευσε στις 27 Απριλίου 2016 ανακοίνωση για την έναρξη διαδικασίας στην Επίσημη Εφημερίδα της Ευρωπαϊκής Ένωσης
                   (6) («η ανακοίνωση για την έναρξη διαδικασίας»).
            
         1.4.   Ενδιαφερόμενα μέρη
   
   
               (8)
            
            
               Στην ανακοίνωση για την έναρξη διαδικασίας, η Επιτροπή κάλεσε όλα τα ενδιαφερόμενα μέρη να έρθουν σε επαφή με τις υπηρεσίες της, για να συμμετάσχουν στην έρευνα.
            
         
               (9)
            
            
               Επιπλέον, η Επιτροπή ενημέρωσε ειδικά τη Eurofer, γνωστούς ενωσιακούς παραγωγούς και τις ενώσεις τους, γνωστούς εισαγωγείς και χρήστες ΡΑΧ στην Ένωση, καθώς και την κυβέρνηση της Ινδίας και γνωστούς παραγωγούς-εξαγωγείς σχετικά με την έναρξη της επανεξέτασης ενόψει της λήξης της ισχύος των μέτρων, και τους κάλεσε να συμμετάσχουν.
            
         
               (10)
            
            
               Όλα τα ενδιαφερόμενα μέρη είχαν την ευκαιρία να υποβάλουν τις παρατηρήσεις τους σχετικά με την έναρξη της έρευνας και να ζητήσουν ακρόαση από την Επιτροπή και/ή από τον σύμβουλο ακροάσεων σε διαδικασίες εμπορικών προσφυγών.
            
         1.4.1.   Δειγματοληψίες
   
   
               (11)
            
            
               Στην ανακοίνωση για την έναρξη διαδικασίας, η Επιτροπή ανέφερε ότι ήταν πιθανό να προβεί σε δειγματοληψία των ενδιαφερόμενων μερών σύμφωνα με το άρθρο 27 του βασικού κανονισμού.
            
         1.4.1.1.   Δειγματοληψία των ενωσιακών παραγωγών
   
               (12)
            
            
               Στην ανακοίνωση για την έναρξη διαδικασίας, η Επιτροπή ανέφερε ότι είχε επιλεγεί προσωρινά ένα δείγμα ενωσιακών παραγωγών.
            
         
               (13)
            
            
               Σύμφωνα με το άρθρο 27 παράγραφος 1 του βασικού κανονισμού, η Επιτροπή επέλεξε το δείγμα με βάση τον μεγαλύτερο αντιπροσωπευτικό όγκο πωλήσεων για τον οποίον θα μπορούσε να διεξαχθεί έρευνα εντός του διαθέσιμου χρόνου και παράλληλα να εξασφαλιστεί γεωγραφική διασπορά.
            
         
               (14)
            
            
               Στο δείγμα που είχε επιλεγεί προσωρινά περιλαμβάνονταν τρεις ενωσιακοί παραγωγοί που αντιστοιχούσαν στο 50 % περίπου των συνολικών πωλήσεων των συνεργαζόμενων ενωσιακών παραγωγών. Η Επιτροπή κάλεσε τα ενδιαφερόμενα μέρη να υποβάλουν τις παρατηρήσεις τους σχετικά με το προσωρινό δείγμα.
            
         
               (15)
            
            
               Η Επιτροπή ενημερώθηκε ότι ένας ενωσιακός παραγωγός είχε δηλώσει ενδοομιλικές πωλήσεις ως πωλήσεις προς την Ένωση και, ως εκ τούτου, τον αντικατέστησε με άλλον ενωσιακό παραγωγό. Το τελικό δείγμα επίσης κάλυπτε το 50 % περίπου των συνολικών πωλήσεων των συνεργαζόμενων ενωσιακών παραγωγών.
            
         1.4.1.2.   Δειγματοληψία εισαγωγέων
   
               (16)
            
            
               Στην ανακοίνωση για την έναρξη διαδικασίας, η Επιτροπή κάλεσε τους εισαγωγείς και τις αντιπροσωπευτικές ενώσεις τους να αναγγελθούν και να παράσχουν συγκεκριμένες πληροφορίες που είναι αναγκαίες για να αποφασιστεί κατά πόσον η δειγματοληψία ήταν αναγκαία και, εφόσον ήταν αναγκαία, να επιλεγεί δείγμα. Αναγγέλθηκαν δύο εισαγωγείς.
            
         1.4.1.3.   Δειγματοληψία παραγωγών-εξαγωγέων
   
               (17)
            
            
               Για να αποφασιστεί κατά πόσον η δειγματοληψία ήταν αναγκαία και, εφόσον ήταν αναγκαία, να επιλεγεί δείγμα, η Επιτροπή ζήτησε από όλους τους παραγωγούς-εξαγωγείς στην Ινδία να παράσχουν τις πληροφορίες που προσδιορίζονται στην ανακοίνωση για την έναρξη διαδικασίας. Επιπλέον, η Επιτροπή ζήτησε από τις αρχές της Ινδίας να ορίσουν και/ή να επικοινωνήσουν με άλλους παραγωγούς-εξαγωγείς που, ενδεχομένως, θα ενδιαφέρονταν να συμμετάσχουν στην έρευνα.
            
         
               (18)
            
            
               Δεκατέσσερις παραγωγοί-εξαγωγείς/όμιλοι παραγωγών-εξαγωγέων, που αντιπροσώπευαν 46 % περίπου των συνολικών ενωσιακών εισαγωγών ΡΑΧ από την Ινδία, παρείχαν τις πληροφορίες που ζητούνταν στο παράρτημα I της ανακοίνωσης για την έναρξη της διαδικασίας για τον σκοπό της δειγματοληψίας. Η Επιτροπή επέλεξε ένα δείγμα τριών παραγωγών-εξαγωγέων/ομίλων παραγωγών-εξαγωγέων με τον μεγαλύτερο όγκο εξαγωγών στην Ένωση (που αντιπροσωπεύουν το 62 % του όγκου εξαγωγών των συνεργαζόμενων εταιρειών) για τον οποίον θα ήταν εύλογο να διεξαχθεί έρευνα εντός του διαθέσιμου χρόνου.
            
         
               (19)
            
            
               Σύμφωνα με το άρθρο 27 παράγραφος 2 του βασικού κανονισμού, ζητήθηκε η γνώμη όλων των γνωστών υπό εξέταση παραγωγών-εξαγωγέων και των αρχών της Ινδίας για την επιλογή του αντιπροσωπευτικού δείγματος. Δεν υποβλήθηκαν παρατηρήσεις.
            
         1.4.1.4.   Χρήστες
   
               (20)
            
            
               Στην ανακοίνωση για την έναρξη διαδικασίας, η Επιτροπή κάλεσε όλους τους χρήστες και τις αντιπροσωπευτικές ενώσεις τους, καθώς και αντιπροσωπευτικές οργανώσεις καταναλωτών να αναγγελθούν και να συνεργαστούν. Κανείς χρήστης ή ένωση χρηστών στην Ένωση δεν αναγγέλθηκε.
            
         1.4.2.   Ερωτηματολόγια και επιτόπιες επαληθεύσεις
   
   
               (21)
            
            
               Η Επιτροπή απέστειλε ερωτηματολόγια σε όλα τα γνωστά ενδιαφερόμενα μέρη και σε όλες τις λοιπές εταιρείες που αναγγέλθηκαν εντός των προθεσμιών που ορίζονταν στην ανακοίνωση για την έναρξη διαδικασίας.
            
         
               (22)
            
            
               Στους παραπάνω περιλαμβάνονταν η κυβέρνηση της Ινδίας, οι τρεις παραγωγοί-εξαγωγείς του δείγματος στην Ινδία, οι τρεις ενωσιακοί παραγωγοί του δείγματος, δύο εισαγωγείς που αναφέρονται στην αιτιολογική σκέψη 16 παραπάνω, η Eurofer και άλλη μία ένωση ενωσιακών παραγωγών.
            
         
               (23)
            
            
               Ελήφθησαν απαντήσεις στο ερωτηματολόγιο από τους τρεις ενωσιακούς παραγωγούς του δείγματος, την Eurofer, την κυβέρνηση της Ινδίας και τους τρεις παραγωγούς-εξαγωγείς του δείγματος στην Ινδία.
            
         
               (24)
            
            
               Η Επιτροπή αναζήτησε και επαλήθευσε όλα τα στοιχεία που έκρινε απαραίτητα για τον προσδιορισμό της πιθανότητας συνέχισης ή επανάληψης των επιδοτήσεων, της πιθανότητας συνέχισης ή επανάληψης της ζημίας, καθώς και του κατά πόσον η διατήρηση των υφιστάμενων αντισταθμιστικών μέτρων αντίκειται στο συμφέρον της Ένωσης.
            
         
               (25)
            
            
               Πραγματοποιήθηκαν επιτόπιες επαληθεύσεις σύμφωνα με το άρθρο 26 του βασικού κανονισμού στις εγκαταστάσεις της κυβέρνησης της Ινδίας στο Δελχί, στις εγκαταστάσεις της Eurofer στις Βρυξέλλες, καθώς και στις ακόλουθες εταιρείες:
               
                           α)
                        
                        
                           Ενωσιακοί παραγωγοί:
                           
                                       —
                                    
                                    
                                       Ugitech SA, Ugine, Γαλλία·
                                    
                                 
                                       —
                                    
                                    
                                       Acerinox SA, Μαδρίτη, Ισπανία·
                                    
                                 
                                       —
                                    
                                    
                                       A.I. Olarra SA, Μπιλμπάο, Ισπανία.
                                    
                                 
                     
                           β)
                        
                        
                           Παραγωγοί-εξαγωγείς στην Ινδία:
                           
                                       —
                                    
                                    
                                       Chandan Steel Limited, Μουμπάι, Ινδία·
                                    
                                 
                                       —
                                    
                                    
                                       Isinox Steel Limited, Μουμπάι, Ινδία·
                                    
                                 
                                       —
                                    
                                    
                                       Όμιλος Venus:
                                       
                                                   —
                                                
                                                
                                                   Hindustan Inox Ltd., Μουμπάι, Ινδία·
                                                
                                             
                                                   —
                                                
                                                
                                                   Precision Metals, Μουμπάι, Ινδία·
                                                
                                             
                                                   —
                                                
                                                
                                                   Sieves Manufactures Pvt. Ltd., Μουμπάι, Ινδία·
                                                
                                             
                                                   —
                                                
                                                
                                                   Venus Wire Industries Pvt. Ltd., Μουμπάι, Ινδία.
                                                
                                             
                                 
                     
         1.5.   Περίοδος της έρευνας επανεξέτασης και υπό εξέταση περίοδος
   
   
               (26)
            
            
               Η έρευνα σχετικά με την πιθανότητα συνέχισης ή επανάληψης των επιδοτήσεων και της ζημίας κάλυψε την περίοδο από την 1η Απριλίου 2015 έως τις 31 Μαρτίου 2016 (ΠΕΕ).
            
         
               (27)
            
            
               Η εξέταση των τάσεων που είναι σημαντικές για την εκτίμηση της πιθανότητας συνέχισης ή επανάληψης της ζημίας κάλυψε την περίοδο από την 1η Ιανουαρίου 2012 έως το τέλος της περιόδου της έρευνας επανεξέτασης («υπό εξέταση περίοδος»).
            
         2.   ΥΠΟ ΕΠΑΝΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ
   
   2.1.   Υπό εξέταση προϊόν
   
   
               (28)
            
            
               Το υπό εξέταση προϊόν είναι το ίδιο με εκείνο που ορίζεται στην αρχική έρευνα, ήτοι ράβδοι και σύρματα ανοξείδωτου χάλυβα που δεν έχουν υποστεί άλλη περαιτέρω επεξεργασία από την εν ψυχρώ μορφοποίηση ή εν ψυχρώ έλαση, εκτός των ράβδων και σύρματος κυκλικής διατομής διαμέτρου 80 χιλιοστών και άνω (ΡΑΧ ή «υπό επανεξέταση προϊόν»), που υπάγονται προς το παρόν στους κωδικούς ΣΟ 7222 20 21, 7222 20 29, 7222 20 31, 7222 20 39, 7222 20 81 και 7222 20 89, καταγωγής Ινδίας («υπό εξέταση προϊόν»).
            
         2.2.   Ομοειδές προϊόν
   
   
               (29)
            
            
               Η έρευνα έδειξε ότι τα ακόλουθα προϊόντα έχουν τα ίδια βασικά φυσικά και τεχνικά χαρακτηριστικά, καθώς και τις ίδιες βασικές χρήσεις:
               
                           —
                        
                        
                           το υπό εξέταση προϊόν·
                        
                     
                           —
                        
                        
                           το προϊόν που παράγεται και πωλείται στην Ένωση από τον ενωσιακό κλάδο παραγωγής.
                        
                     
         
               (30)
            
            
               Η Επιτροπή κατέληξε στο συμπέρασμα ότι τα εν λόγω προϊόντα είναι ομοειδή προϊόντα κατά την έννοια του άρθρου 2 στοιχείο γ) του βασικού κανονισμού.
            
         3.   ΠΙΘΑΝΟΤΗΤΑ ΣΥΝΕΧΙΣΗΣ ΤΩΝ ΕΠΙΔΟΤΗΣΕΩΝ
   
   3.1.   Εισαγωγή
   
   
               (31)
            
            
               Σύμφωνα με το άρθρο 18 παράγραφος 1 του βασικού κανονισμού, η Επιτροπή εξέτασε αν η λήξη της ισχύος των υφιστάμενων μέτρων θα ήταν πιθανό να οδηγήσει σε συνέχιση των επιδοτήσεων.
            
         
               (32)
            
            
               Με βάση τις πληροφορίες που περιλαμβάνονται στην αίτηση επανεξέτασης, ερευνήθηκαν τα ακόλουθα καθεστώτα τα οποία, κατά τους ισχυρισμούς, συνεπάγονται τη χορήγηση επιδοτήσεων:
               
                            
                        
                        
                           
                              Εθνικά καθεστώτα
                           
                           
                                       α)
                                    
                                    
                                       Καθεστώς προέγκρισης (Advance Authorisation Scheme — AAS)
                                    
                                 
                                       β)
                                    
                                    
                                       Καθεστώς επιστροφής δασμών (Duty Drawback Scheme — DDS)
                                    
                                 
                                       γ)
                                    
                                    
                                       Καθεστώς πιστώσεων εισαγωγικών δασμών (Duty Entitlement Passbook Scheme — DEPBS)
                                    
                                 
                                       δ)
                                    
                                    
                                       Έγκριση αδασμολόγητων εισαγωγών (Duty Free Import Authorisation — DFIA)
                                    
                                 
                                       ε)
                                    
                                    
                                       Απαλλαγή των εξαγωγικών πιστώσεων από την καταβολή τόκων
                                    
                                 
                                       στ)
                                    
                                    
                                       Καθεστώς εξαγωγικών πιστώσεων (Credit Scheme — ECS)
                                    
                                 
                                       ζ)
                                    
                                    
                                       Καθεστώς προώθησης των εξαγωγών κεφαλαιουχικών αγαθών (Export Promotion Capital Goods Scheme — EPCGS)
                                    
                                 
                                       η)
                                    
                                    
                                       Εγγυήσεις δανειοδότησης και άμεση μεταφορά κεφαλαίων από την κυβέρνηση της Ινδίας
                                    
                                 
                                       θ)
                                    
                                    
                                       Καθεστώς εξαγωγών εμπορευμάτων από την Ινδία (Merchandise Export from India Scheme — MEIS)
                                    
                                 
                     
                            
                        
                        
                           
                              Περιφερειακά καθεστώτα
                           
                           
                                       ι)
                                    
                                    
                                       Καθεστώς παροχής κινήτρων (Package Scheme of Incentives— PSI)
                                    
                                 
                                       ια)
                                    
                                    
                                       Περιφερειακές επιδοτήσεις (Regional Subsidies)
                                    
                                 
                     
         
               (33)
            
            
               Τα καθεστώτα που παρατίθενται στα στοιχεία α), γ), δ), ζ) και θ) ανωτέρω βασίζονται στον νόμο περί εξωτερικού εμπορίου του 1992 (Ανάπτυξη και ρυθμιστικό πλαίσιο, νόμος αριθ. 22 του 1992), που άρχισε να ισχύει στις 7 Αυγούστου 1992 («νόμος περί εξωτερικού εμπορίου»). Ο νόμος περί εξωτερικού εμπορίου εξουσιοδοτεί την κυβέρνηση της Ινδίας να δημοσιεύει ανακοινώσεις που αφορούν την πολιτική στον τομέα των εισαγωγών και εξαγωγών. Οι ανακοινώσεις αυτές συνοψίζονται στα έγγραφα με τίτλο «Πολιτική εξωτερικού εμπορίου» (Foreign Trade Policy), που εκδίδονται από το υπουργείο Εμπορίου ανά πενταετία και αναπροσαρμόζονται τακτικά στην τρέχουσα κατάσταση. Δύο έγγραφα σχετικά με την πολιτική εξωτερικού εμπορίου αφορούν την περίοδο της έρευνας επανεξέτασης αυτής της έρευνας: το ένα αφορά την πολιτική εξωτερικού εμπορίου 2009-2014 (FTP 09-14) και το δεύτερο την πολιτική εξωτερικού εμπορίου 2015-2020 (FTP 15-20). Το τελευταίο άρχισε να ισχύει τον Απρίλιο του 2015. Η κυβέρνηση της Ινδίας καθορίζει επίσης τις διαδικασίες που διέπουν τα έγγραφα FTP 09-14 και FTP 15-20 σε ένα εγχειρίδιο διαδικασιών, τόμος Ι, 2009-2014 (HOP I 04-09) και ένα εγχειρίδιο διαδικασιών, τόμος Ι, 2015-2020 (HOP I 15-20), αντίστοιχα. Τα εγχειρίδια διαδικασιών επικαιροποιούνται τακτικά.
            
         
               (34)
            
            
               Το καθεστώς DDS που αναφέρεται στο στοιχείο β) ανωτέρω βασίζεται στο τμήμα 75 του νόμου περί τελωνείων (Customs Act) του 1962, στο τμήμα 37 του νόμου περί ειδικών φόρων κατανάλωσης (Central Excise Act) του 1944, στα τμήματα 93Α και 94 του νόμου περί χρηματοοικονομικών συναλλαγών (Financial Act) του 1994 και στους κανόνες επιστροφής τελωνειακών δασμών, ειδικών φόρων κατανάλωσης και φόρων παροχής υπηρεσιών (Customs, Central Excise Duties and Service Tax Drawback Rules) του 1995. Οι συντελεστές επιστροφής δημοσιεύονται σε τακτική βάση.
            
         
               (35)
            
            
               Η απαλλαγή των εξαγωγικών πιστώσεων από την καταβολή τόκων που αναφέρεται στο στοιχείο ε) ανωτέρω βασίζεται στον νόμο περί φορολογίας των τόκων (Interest Tax Act) του 1974.
            
         
               (36)
            
            
               Το καθεστώς ECS που αναφέρεται στο σημείο στ) ανωτέρω βασίζεται στα τμήματα 21 και 35A του νόμου περί τραπεζικού ελέγχου (Banking Regulation Act) του 1949, που επιτρέπει στην Τράπεζα Καταθέσεων της Ινδίας (Reserve Bank of India — RBI) να δίνει εντολές σε εμπορικές τράπεζες στον τομέα των εξαγωγικών πιστώσεων.
            
         
               (37)
            
            
               Οι εγγυήσεις δανειοδότησης και η άμεση μεταφορά κεφαλαίων από την κυβέρνηση της Ινδίας που αναφέρονται στο στοιχείο η) ανωτέρω διέπονται από την πολιτική σχετικά με τις εγγυήσεις του δημοσίου (Government Guarantee Policy).
            
         
               (38)
            
            
               Το καθεστώς PSI που αναφέρεται στο σημείο ι), το οποίο ισχύει από την 1η Απριλίου 2013, βασίζεται στο ψήφισμα αριθ. PSI–2013/(CR–54)/IND–8, που εξέδωσε το Υπουργείο Βιομηχανίας, Ενέργειας και Εργασίας της κυβέρνησης της πολιτείας Μαχαράστρα.
            
         
               (39)
            
            
               Τα καθεστώτα περιφερειακών επιδοτήσεων που αναφέρονται στο σημείο ια) ρυθμίζονται από τις περιφερειακές κυβερνήσεις.
            
         3.2.   Καθεστώς προέγκρισης (Advance Authorisation Scheme — AAS)
   
   3.2.1.   Νομική βάση
   
   
               (40)
            
            
               Η λεπτομερής περιγραφή του εν λόγω καθεστώτος παρουσιάζεται στις παραγράφους 4.1.1 έως 4.1.14 του εγγράφου πολιτικής FTP 09-14 και στα κεφάλαια 4.1 έως 4.30 του HOP I 09-14 καθώς και στις παραγράφους 4.03 έως 4.24 του εγγράφου πολιτικής FTP 15-20 και στα κεφάλαια 4.04 έως 4.52 του HOP I 15-20.
            
         3.2.2.   Επιλεξιμότητα
   
   
               (41)
            
            
               Το ΑΑS αποτελείται από έξι επιμέρους καθεστώτα, όπως περιγράφεται λεπτομερέστερα στην αιτιολογική σκέψη 42 παρακάτω. Τα εν λόγω επιμέρους καθεστώτα διαφέρουν, μεταξύ άλλων, όσον αφορά την επιλεξιμότητα. Οι κατασκευαστές-εξαγωγείς και οι έμποροι-εξαγωγείς που είναι «συνδεδεμένοι» με τους κατασκευαστές είναι επιλέξιμοι για τα επιμέρους καθεστώτα AAS που αφορούν τις πραγματικές εξαγωγές και τις ετήσιες ανάγκες. Οι κατασκευαστές-εξαγωγείς που προμηθεύουν το προϊόν στον τελικό εξαγωγέα είναι επιλέξιμοι για το καθεστώς AAS που αφορά τις ενδιάμεσες προμήθειες. Οι κύριες επιχειρήσεις που προμηθεύουν το προϊόν στις κατηγορίες «προβλεπόμενων εξαγωγών» που αναφέρονται στην παράγραφο 7.02 του εγγράφου πολιτικής FTP 15-20, όπως οι προμηθευτές μιας μονάδας εξαγωγικού προσανατολισμού (EOU), είναι επιλέξιμες για το επιμέρους καθεστώς του AAS που αφορά τις προβλεπόμενες εξαγωγές. Τέλος, οι ενδιάμεσοι προμηθευτές των κατασκευαστών-εξαγωγέων είναι επιλέξιμοι ως αποδέκτες των οφελών που προκύπτουν από «προβλεπόμενες εξαγωγές» στο πλαίσιο των επιμέρους καθεστώτων προκαταβολικών εντολών παράδοσης και τριγωνικών εγχώριων πιστώσεων.
            
         3.2.3.   Πρακτική εφαρμογή
   
   
               (42)
            
            
               Προεγκρίσεις μπορούν να εκδίδονται στις ακόλουθες περιπτώσεις:
               
                           α)
                        
                        
                           Πραγματικές εξαγωγές: πρόκειται για το κύριο επιμέρους καθεστώς. Προβλέπει την ατελή εισαγωγή συντελεστών παραγωγής για την παραγωγή συγκεκριμένου προϊόντος εξαγωγής. «Πραγματικές» εξαγωγές στο παρόν πλαίσιο σημαίνει ότι το προϊόν εξαγωγής εγκαταλείπει την επικράτεια της Ινδίας. Οι επιτρεπόμενες ατελείς εισαγωγές και η υποχρέωση εξαγωγής, συμπεριλαμβανομένου του είδους του προϊόντος εξαγωγής, προσδιορίζονται στην άδεια.
                        
                     
                           β)
                        
                        
                           Ετήσιες ανάγκες: αυτή η έγκριση δεν αφορά συγκεκριμένο προϊόν εξαγωγής, αλλά ευρύτερη ομάδα προϊόντων (π.χ. χημικά και συναφή προϊόντα). Ο κάτοχος της άδειας μπορεί —μέχρι συγκεκριμένου ορίου αξίας που καθορίζεται βάσει της προηγούμενης εξαγωγικής επίδοσής του— να εισαγάγει ατελώς οποιονδήποτε συντελεστή παραγωγής χρειάζεται να χρησιμοποιήσει για την παραγωγή οποιουδήποτε είδους υπάγεται στην εν λόγω ομάδα προϊόντων. Μπορεί να επιλέξει να εξαγάγει οποιοδήποτε προϊόν υπάγεται στην ομάδα προϊόντων όπου χρησιμοποιούνται συντελεστές παραγωγής απαλλαγμένοι δασμών.
                        
                     
                           γ)
                        
                        
                           Ενδιάμεσες προμήθειες: αυτό το επιμέρους καθεστώς καλύπτει περιπτώσεις όπου δύο κατασκευαστές σκοπεύουν να παραγάγουν ενιαίο εξαγωγικό προϊόν και να μοιραστούν τη διαδικασία παραγωγής. Ο εξαγωγέας-κατασκευαστής που παράγει το ενδιάμεσο προϊόν μπορεί να εισαγάγει συντελεστές παραγωγής ατελώς και, για τον σκοπό αυτόν, μπορεί να εξασφαλίσει την υπαγωγή του στο καθεστώς AAS για τις ενδιάμεσες προμήθειες. Ο τελικός εξαγωγέας ολοκληρώνει την παραγωγή και είναι υποχρεωμένος να εξαγαγάγει το τελικό προϊόν.
                        
                     
                           δ)
                        
                        
                           Προβλεπόμενες εξαγωγές: αυτό το επιμέρους καθεστώς επιτρέπει στην κύρια επιχείρηση να εισάγει ατελώς συντελεστές παραγωγής που είναι απαραίτητοι για την κατασκευή προϊόντων τα οποία θα πωληθούν ως «προβλεπόμενες εξαγωγές» στις κατηγορίες πελατών που αναφέρονται στην παράγραφο 7.02 στοιχεία β) έως στ), ζ), θ) και ι), του εγγράφου πολιτικής FTP 15-20. Σύμφωνα με την κυβέρνηση της Ινδίας, οι προβλεπόμενες εξαγωγές αφορούν συναλλαγές στο πλαίσιο των οποίων τα παρεχόμενα προϊόντα δεν εγκαταλείπουν τη χώρα. Ορισμένες κατηγορίες προμήθειας θεωρούνται «προβλεπόμενες εξαγωγές» υπό τον όρο ότι τα προϊόντα παρασκευάζονται στην Ινδία, π.χ. αυτό ισχύει για την προμήθεια προϊόντων σε μονάδες εξαγωγικού προσανατολισμού (EOU) ή σε εταιρεία που βρίσκεται σε ειδική οικονομική ζώνη (SEZ).
                        
                     
                           ε)
                        
                        
                           Προκαταβολική εντολή παράδοσης (ARO): ο κάτοχος προηγούμενης εξουσιοδότησης AAS που σκοπεύει να προμηθευτεί τους συντελεστές παραγωγής από εγχώριες πηγές, και όχι με απευθείας εισαγωγή, έχει τη δυνατότητα να τους προμηθεύεται με ARO. Στις περιπτώσεις αυτές, οι προκαταβολικές εξουσιοδοτήσεις επικυρώνονται ως ARO και οπισθογραφούνται για τον εγχώριο προμηθευτή κατά την παράδοση των συντελεστών παραγωγής που αναφέρονται σε αυτές. Η οπισθογράφηση των ARO παρέχει το δικαίωμα στον εγχώριο προμηθευτή να προσποριστεί τα οφέλη των προβλεπόμενων εξαγωγών, σύμφωνα με την παράγραφο 7.03 του εγγράφου πολιτικής FTP 15-20 (ήτοι καθεστώς AAS για τις ενδιάμεσες προμήθειες/προβλεπόμενες εξαγωγές, επιστροφή των δασμών για τις προβλεπόμενες εξαγωγές και επιστροφή του τελικού ειδικού φόρου κατανάλωσης). Ο μηχανισμός ARO επιστρέφει φόρους και δασμούς στον προμηθευτή αντί να τους επιστρέφει στον τελικό εξαγωγέα υπό μορφή επιστροφής δασμών. Η επιστροφή φόρων/δασμών ισχύει τόσο για τους εγχώριους συντελεστές παραγωγής όσο και για τους εισαγόμενους.
                        
                     
                           στ)
                        
                        
                           Τριγωνικές εγχώριες πιστώσεις: και το εν λόγω επιμέρους καθεστώς καλύπτει εγχώριες προμήθειες σε κάτοχο προέγκρισης. Ο κάτοχος προκαταβολικής εξουσιοδότησης μπορεί να απευθύνεται σε τράπεζα για το άνοιγμα εγχώριας πίστωσης προς όφελος εγχώριου προμηθευτή. Η εξουσιοδότηση επικυρώνεται από την τράπεζα για άμεση εισαγωγή, μόνον όσον αφορά την αξία και τον όγκο των συντελεστών παραγωγής που αντλούνται από εγχώρια πηγή αντί να εισαχθούν. Ο εγχώριος προμηθευτής θα έχει τη δυνατότητα να προσπορίζεται οφέλη από την προβλεπόμενη εξαγωγή, όπως ορίζεται στην παράγραφο 7.03 του εγγράφου πολιτικής FTP 15-20 (ήτοι καθεστώς AAS για ενδιάμεσες προμήθειες/προβλεπόμενη εξαγωγή, επιστροφή δασμών για προβλεπόμενη εξαγωγή και επιστροφή τελικού ειδικού φόρου κατανάλωσης).
                        
                     
         
               (43)
            
            
               Η Επιτροπή διαπίστωσε ότι οι συνεργαζόμενοι παραγωγοί-εξαγωγείς που έκαναν χρήση του καθεστώτος πέτυχαν παραχωρήσεις στο πλαίσιο του πρώτου επιμέρους καθεστώτος, δηλαδή του ΑΑS για τις πραγματικές εξαγωγές κατά την περίοδο της έρευνας επανεξέτασης. Συνεπώς, δεν χρειάζεται να διαπιστωθεί ο αντισταθμιστικός χαρακτήρας των υπολοίπων μη χρησιμοποιηθέντων επιμέρους καθεστώτων.
            
         
               (44)
            
            
               Για λόγους επαλήθευσης από τις ινδικές αρχές, ο κάτοχος προέγκρισης (AAS) υποχρεούται διά νόμου να τηρεί πραγματικές και σύμφωνα με τον οριζόμενο τύπο καταχωρίσεις για την κατανάλωση και χρησιμοποίηση των ατελώς εισαγόμενων/παραγόμενων εντός της χώρας εμπορευμάτων σε σχέση με κάθε άδεια, με συγκεκριμένη μορφή (κεφάλαια 4.47, 4.51 και προσάρτημα 4H του HOP I 15-20), δηλαδή ένα βιβλίο πραγματικής κατανάλωσης. Το εν λόγω βιβλίο πρέπει να ελέγχεται από εξωτερικό ορκωτό λογιστή/λογιστή ελέγχου δαπανών και εργασιών, ο οποίος εκδίδει στη συνέχεια πιστοποιητικό όπου δηλώνει ότι εξετάστηκαν τα καθορισμένα βιβλία και συναφή αρχεία και ότι οι παρεχόμενες δυνάμει του προσαρτήματος 4H πληροφορίες είναι αληθείς και σωστές από όλες τις απόψεις.
            
         
               (45)
            
            
               Όσον αφορά το επιμέρους καθεστώς που χρησιμοποιήθηκε κατά την περίοδο της έρευνας επανεξέτασης από τις οικείες εταιρείες, δηλαδή το καθεστώς για τις πραγματικές εξαγωγές, τόσο οι επιτρεπόμενες εισαγωγές όσο και η υποχρέωση εξαγωγών καθορίζονται κατ' όγκο και κατ' αξία από την κυβέρνηση της Ινδίας και αναγράφονται στην έγκριση. Επιπλέον, κατά τη στιγμή της εισαγωγής και της εξαγωγής, οι αντίστοιχες συναλλαγές πρέπει να αναγράφονται από τις δημόσιες αρχές στην έγκριση. Ο όγκος των εισαγωγών υπό το καθεστώς AAS καθορίζεται από την κυβέρνηση της Ινδίας με βάση τα συνήθη πρότυπα εισαγωγών-εξαγωγών (SION) που υπάρχουν για τα περισσότερα προϊόντα, συμπεριλαμβανομένου του υπό εξέταση προϊόντος.
            
         
               (46)
            
            
               Οι εισαγόμενοι συντελεστές παραγωγής δεν μπορούν να μεταβιβαστούν και πρέπει να χρησιμοποιούνται για την παραγωγή του εξαγόμενου προϊόντος. Η υποχρέωση εξαγωγής πρέπει να τηρείται εντός ορισμένης προθεσμίας μετά την έκδοση της άδειας (18 μήνες με δυνατότητα δύο παρατάσεων, έξι μηνών η καθεμία).
            
         
               (47)
            
            
               Η Επιτροπή διαπίστωσε ότι δεν υπάρχει στενή σύνδεση μεταξύ των εισαγόμενων συντελεστών παραγωγής και των εξαγόμενων τελικών προϊόντων. Οι επιλέξιμοι εισαγόμενοι συντελεστές παραγωγής εισάγονται και χρησιμοποιούνται επίσης για άλλα προϊόντα εκτός από το υπό εξέταση προϊόν. Επιπλέον, οι άδειες για διάφορα προϊόντα μπορούν να ενοποιούνται. Αυτό σημαίνει ότι οι εξαγωγές ενός προϊόντος βάσει άδειας υπό καθεστώς AAS μπορεί να δίνουν δικαίωμα σε εισαγωγές με δασμολογική ατέλεια των συντελεστών παραγωγής στο πλαίσιο άδειας υπό καθεστώς AAS για κάποιο άλλο προϊόν.
            
         
               (48)
            
            
               Κατά τη διάρκεια της επιτόπιας επαλήθευσης που πραγματοποιήθηκε από την Επιτροπή, ένας από τους παραγωγούς-εξαγωγείς επιβεβαίωσε ότι, λόγω αυτής της έλλειψης σαφούς δεσμού, η κατανάλωση συντελεστών παραγωγής πρέπει να αναφέρεται με βάση τα πρότυπα SION. Ο άλλος παραγωγός-εξαγωγέας που χρησιμοποιεί το καθεστώς δήλωσε ότι διαθέτει σύστημα ιχνηλάτησης που παρακολουθεί τους συντελεστές παραγωγής που εισάγονται βάσει του καθεστώτος μέχρι το τελικό προϊόν. Ωστόσο, η εταιρεία δεν ήταν σε θέση να παράσχει περιγραφή του συστήματος αυτού στα εσωτερικά έγγραφά της. Δεν πραγματοποιήθηκε ποτέ έλεγχος του συστήματος αυτού.
            
         
               (49)
            
            
               Ένας από τους παραγωγούς-εξαγωγείς δεν ήταν σε θέση να προσκομίσει προσαρτήματα 4H για τις άδειες AAS. Ο άλλος παραγωγός-εξαγωγέας προσκόμισε έντυπο του προσαρτήματος 4H, από το οποίο δεν προέκυπτε καθ' υπέρβαση διαγραφή. Ωστόσο, όπως προκύπτει από τη διατύπωση της δήλωσης του ορκωτού λογιστή που περιλαμβάνεται στο προσάρτημα 4H και όπως επιβεβαίωσε η κυβέρνηση της Ινδίας κατά τη διάρκεια της επιτόπιας επαλήθευσης, η εξέταση από τον ορκωτό λογιστή περιορίζεται στο κατά πόσον τα αριθμητικά στοιχεία στο σχετικό προσάρτημα 4H συμφωνούν με τα στοιχεία που τηρεί η εταιρεία. Επιπλέον, ένας παραγωγός-εξαγωγέας επιβεβαίωσε ότι ο έλεγχος του ορκωτού λογιστή επικεντρώνεται στο κατά πόσον η υποχρέωση εξαγωγής συμφωνεί με τις επιτρεπόμενες ατελείς εισαγωγές με βάση τα πρότυπα SION κατά τα οριζόμενα στις σχετικές άδειες. Ο ορκωτός ελεγκτής δεν αμφισβητεί και, ουσιαστικά, δεν εξετάζει κατά πόσον η πραγματική κατανάλωση αντιστοιχεί στα σχετικά πρότυπα SION. Συνεπώς, δεν επαληθεύει εάν από τα ίδια τα καταγεγραμμένα στοιχεία προκύπτει ότι τηρούνται πραγματικές και σύμφωνα με τον οριζόμενο τύπο καταχωρίσεις για την κατανάλωση και χρησιμοποίηση των ατελώς εισαγόμενων/παραγόμενων εντός της χώρας εμπορευμάτων. Επισημαίνεται επίσης ότι τόσο κατά τη διάρκεια της επιτόπιας επαλήθευσης όσο και κατόπιν αυτής η κυβέρνηση της Ινδίας δεν ήταν σε θέση να προσκομίσει στην Επιτροπή αντίγραφα ούτε ενός εντύπου 4H που να της υποβλήθηκε από τους παραγωγούς-εξαγωγείς του δείγματος. Εν κατακλείδι, η Επιτροπή κατέληξε στο συμπέρασμα ότι και οι δύο εταιρείες που έκαναν χρήση του καθεστώτος δεν ήταν σε θέση να αποδείξουν ότι πληρούσαν τις συναφείς διατάξεις της πολιτικής ελεύθερου εμπορίου.
            
         3.2.4.   Συμπεράσματα σχετικά με το καθεστώς AAS
   
   
               (50)
            
            
               Η απαλλαγή από τους δασμούς εισαγωγής ισοδυναμεί με επιδότηση κατά την έννοια του άρθρου 3 παράγραφος 1 στοιχείο α) σημείο ii) και του άρθρου 3 παράγραφος 2 του βασικού κανονισμού, δηλαδή με χρηματοδοτική συνεισφορά της κυβέρνησης της Ινδίας, καθώς μειώνει τα δασμολογικά έσοδα τα οποία, διαφορετικά, θα εισπράττονταν και παρέχει όφελος στον εξαγωγέα που αποτέλεσε αντικείμενο της έρευνας, διότι βελτιώνει τα ρευστά διαθέσιμά του.
            
         
               (51)
            
            
               Επιπλέον, το επιμέρους καθεστώς AAS που αφορά τις πραγματικές εξαγωγές εξαρτάται εκ του νόμου από την εξαγωγική επίδοση και, επομένως, θεωρείται ότι έχει ατομικό χαρακτήρα και είναι αντισταθμίσιμο βάσει του άρθρου 4 παράγραφος 4 πρώτο εδάφιο στοιχείο α) του βασικού κανονισμού. Χωρίς ανάληψη δέσμευσης για εξαγωγές, μια εταιρεία δεν μπορεί να προσποριστεί οφέλη από αυτό το καθεστώς.
            
         
               (52)
            
            
               Το επιμέρους καθεστώς που χρησιμοποιήθηκε στην παρούσα περίπτωση δεν μπορεί να θεωρηθεί επιτρεπόμενο σύστημα επιστροφής δασμού ή επιστροφής σε περίπτωση υποκατάστασης κατά την έννοια του άρθρου 3 παράγραφος 1 στοιχείο α) σημείο ii) του βασικού κανονισμού. Δεν συνάδει με τους κανόνες που καθορίζονται στο παράρτημα I σημείο i), στο παράρτημα II (ορισμός και κανόνες περί επιστροφής) και στο παράρτημα III (ορισμός και κανόνες για την επιστροφή φόρου σε περιπτώσεις υποκατάστασης) του βασικού κανονισμού. Η κυβέρνηση της Ινδίας δεν εφάρμοσε αποτελεσματικό σύστημα ή διαδικασία επαλήθευσης για να επιβεβαιώσει εάν και σε ποιο βαθμό καταναλώθηκαν συντελεστές παραγωγής για την παραγωγή του εξαγόμενου προϊόντος (παράρτημα II σημείο 4 του βασικού κανονισμού και, για τα καθεστώτα επιστροφής φόρου σε περιπτώσεις υποκατάστασης, παράρτημα III μέρος II σημείο 2 του βασικού κανονισμού). Κρίθηκε επίσης ότι τα συνήθη πρότυπα εισαγωγών-εξαγωγών (SION) για το υπό επανεξέταση προϊόν δεν ήταν επαρκώς ακριβή και δεν μπορούν να αποτελέσουν λόγω της φύσης τους σύστημα επαλήθευσης της πραγματικής κατανάλωσης, διότι ο σχεδιασμός αυτών των τυποποιημένων κανόνων δεν παρέχει στην κυβέρνηση της Ινδίας τη δυνατότητα να επαληθεύσει με αρκετή ακρίβεια ποιες ποσότητες συντελεστών παραγωγής καταναλώθηκαν κατά την παραγωγή του προϊόντος εξαγωγής. Επιπλέον, η κυβέρνηση της Ινδίας δεν διενήργησε περαιτέρω εξέταση βάσει των συντελεστών παραγωγής που πράγματι χρησιμοποιήθηκαν, παρότι αυτή θα ήταν αναγκαία ελλείψει ενός αποτελεσματικά εφαρμοζόμενου συστήματος επαλήθευσης (παράρτημα II σημείο 5 και παράρτημα III μέρος II σημείο 3 του βασικού κανονισμού).
            
         
               (53)
            
            
               Επομένως, το εν λόγω επιμέρους καθεστώς είναι αντισταθμίσιμο.
            
         3.2.5.   Υπολογισμός του ποσού της επιδότησης
   
   
               (54)
            
            
               Απουσία επιτρεπόμενων συστημάτων επιστροφής δασμών ή συστημάτων επιστροφής φόρου σε περιπτώσεις υποκατάστασης, το αντισταθμίσιμο όφελος είναι η διαγραφή των συνολικών εισαγωγικών δασμών που ήταν κανονικά απαιτητοί κατά την εισαγωγή των συντελεστών παραγωγής. Ως προς αυτό, επισημαίνεται ότι ο βασικός κανονισμός δεν προβλέπει μόνο την αντιστάθμιση της «καθ' υπέρβαση» διαγραφής δασμών. Σύμφωνα με το άρθρο 3 παράγραφος 1 στοιχείο α) σημείο ii) και το παράρτημα I σημείο i) του βασικού κανονισμού, η καθ' υπέρβαση διαγραφή των δασμών μπορεί να αντισταθμίζεται μόνο όταν πληρούνται οι όροι των παραρτημάτων II και ΙΙΙ του βασικού κανονισμού. Ωστόσο, οι εν λόγω όροι δεν πληρούνταν στην παρούσα περίπτωση. Συνεπώς, εάν δεν καταδειχθεί η ύπαρξη επαρκούς διαδικασίας παρακολούθησης, η ανωτέρω εξαίρεση για τα καθεστώτα επιστροφής δεν ισχύει, ενώ αντιθέτως ισχύει ο συνήθης κανόνας αντιστάθμισης του ποσού των μη καταβληθέντων δασμών (διαφυγόντα έσοδα), αντί οποιασδήποτε προβαλλόμενης καθ' υπέρβαση διαγραφής. Όπως αναφέρεται στο παράρτημα II μέρος II και στο παράρτημα III μέρος II του βασικού κανονισμού, δεν εμπίπτει στην αρμοδιότητα της αρχής που διεξάγει την έρευνα να υπολογίζει την εν λόγω καθ' υπέρβαση διαγραφή. Αντιθέτως, σύμφωνα με το άρθρο 3 παράγραφος 1 στοιχείο α) σημείο ii) του βασικού κανονισμού, η εν λόγω αρχή πρέπει απλώς να συγκεντρώσει επαρκή στοιχεία για να αμφισβητηθεί η καταλληλότητα του φερόμενου ως συστήματος επαλήθευσης.
            
         
               (55)
            
            
               Όπως εξηγείται στην αιτιολογική σκέψη 47 παραπάνω, η χρήση του ευεργετήματος (δηλαδή η εξαγωγή που πραγματοποιείται βάσει της άδειας) και ο προσπορισμός του οφέλους (δηλαδή η εισαγωγή με δασμολογική απαλλαγή των συντελεστών παραγωγής) συνδέονται με χαλαρούς δεσμούς μεταξύ τους. Δεν είναι υποχρεωτικό να επέρχονται με κάποια συγκεκριμένη σειρά ή χρονική εγγύτητα. Επομένως, είναι δυνατό να γίνεται η χρήση του ευεργετήματος κατά τη διάρκεια της περιόδου της έρευνας επανεξέτασης και ο προσπορισμός του οφέλους να επέρχεται είτε πριν είτε και μετά την περίοδο της έρευνας επανεξέτασης. Επιπλέον, μέσω της πρακτικής της ενοποίησης, το ευεργέτημα βάσει αδείας για ένα προϊόν μπορεί να μεταβιβαστεί, ώστε τελικά ο προσπορισμός του σχετικού οφέλους να γίνει για κάποιο άλλο προϊόν.
            
         
               (56)
            
            
               Στον κανονισμό για την επιβολή οριστικού δασμού, το ποσό της επιδότησης που προέκυψε από το AAS υπολογίστηκε με βάση τους εισαγωγικούς δασμούς που δεν εισπράχθηκαν για όλους τους συντελεστές που εισάγονται για προϊόντα ΡΑΧ στο πλαίσιο του καθεστώτος κατά τη διάρκεια της περιόδου της αρχικής έρευνας. Το εν λόγω ποσό της επιδότησης εν συνεχεία κατανεμήθηκε στον κύκλο εργασιών εξαγωγών του υπό εξέταση προϊόντος κατά την περίοδο της αρχικής έρευνας.
            
         
               (57)
            
            
               Οι δύο παραγωγοί-εξαγωγείς που έκαναν χρήση του καθεστώτος AAS συμφώνησαν με την εκτίμηση της Επιτροπής που παρατίθεται στην αιτιολογική σκέψη 55 παραπάνω και επιβεβαίωσαν ότι οι εξαγωγές κατά την περίοδο της έρευνας επανεξέτασης του υπό εξέταση προϊόντος τούς εξασφάλισαν οφέλη, μέρος των οποίων προσπορίστηκαν ή πρόκειται να προσποριστούν εκτός της περιόδου της έρευνας επανεξέτασης. Επιπλέον, ένας από τους παραγωγούς-εξαγωγείς επιβεβαίωσε ότι, λόγω του τρόπου με τον οποίο εκτελείτο η διεργασία τήξης κατά τη διάρκεια της περιόδου της έρευνας επανεξέτασης, δεν μπορεί να αποκλειστεί το ενδεχόμενο εισαγωγές συντελεστών παραγωγής που πραγματοποιήθηκαν βάσει αδειών AAS για την παραγωγή ΡΑΧ να κατέληξαν σε άλλα προϊόντα ή το ενδεχόμενο εισαγωγές συντελεστών παραγωγής που πραγματοποιήθηκαν βάσει αδειών AAS για την παραγωγή άλλων προϊόντων να κατέληξαν σε ΡΑΧ. Ως εκ τούτου, ο παραγωγός-εξαγωγέας συμφώνησε ότι, εάν εξεταστούν μόνο οι διαφυγόντες δασμοί για τις εισαγωγές που πραγματοποιήθηκαν βάσει αδειών AAS για την παραγωγή ΡΑΧ κατά την περίοδο της έρευνας επανεξέτασης, δεν αποτυπώνεται το πραγματικό όφελος που προσπορίστηκε από τις εισαγωγές ΡΑΧ κατά τη συγκεκριμένη περίοδο ισχύος του καθεστώτος. Λόγω της έλλειψης των κατάλληλων στοιχείων, η Επιτροπή δεν ήταν σε θέση να υπολογίσει το ποσό της επιδότησης με βάση τους εισαγωγικούς δασμούς που δεν εισπράχθηκαν για όλους τους συντελεστές που εισάγονται για την παραγωγή ΡΑΧ στο πλαίσιο του καθεστώτος κατά την περίοδο της έρευνας επανεξέτασης, όπως στην αρχική έρευνα.
            
         
               (58)
            
            
               Υπό τις συνθήκες αυτές, και οι δύο εταιρείες συμφώνησαν ο υπολογισμός του ποσού της επιδότησης να γίνει με βάση τις συνολικές εξαγωγικές συναλλαγές που εκκαθαρίστηκαν κατά την περίοδο της έρευνας επανεξέτασης των αδειών στο πλαίσιο του καθεστώτος AAS σε σχέση με το υπό εξέταση προϊόν. Κάθε εταιρεία πρότεινε μεθοδολογία που ήταν πρόσφορη για την περίπτωσή της (εν προκειμένω, ανάλογα με το εύρος των πρώτων υλών που εισήχθησαν για την παραγωγή του υπό εξέταση προϊόντος). Είτε με χρήση των προτύπων SION είτε με χρήση της μέσης προστιθέμενης αξίας στο πλαίσιο όλων των προγενέστερων αδειών που λήφθηκαν για το υπό εξέταση προϊόν, το ποσό των δασμών που εξοικονομήθηκαν από εισαγωγές συντελεστών παραγωγής μπορούσε να υπολογιστεί αξιόπιστα. Η Επιτροπή έκρινε ότι οι μεθοδολογίες αυτές ήταν πρόσφορες και τις αποδέχθηκε.
            
         
               (59)
            
            
               Σύμφωνα με το άρθρο 7 παράγραφος 2 του βασικού κανονισμού, αυτά τα ποσά επιδότησης κατανεμήθηκαν στον συνολικό κύκλο εργασιών των εξαγωγών του υπό εξέταση προϊόντος κατά την περίοδο της έρευνας επανεξέτασης ως κατάλληλο παρονομαστή, διότι η επιδότηση εξαρτάται από την εξαγωγική επίδοση και χορηγήθηκε ανεξάρτητα από τις κατασκευασθείσες, παραχθείσες, εξαχθείσες ή μεταφερθείσες ποσότητες.
            
         
               (60)
            
            
               Ως εκ τούτου, η Επιτροπή διαπίστωσε ότι το ποσοστό επιδότησης σε σχέση με το συγκεκριμένο καθεστώς κατά την περίοδο της έρευνας επανεξέτασης ανερχόταν σε 0,88 % για την Chandan Steel Limited και σε 1,56 % για την Isinox Steel Limited.
            
         3.3.   Καθεστώς επιστροφής δασμών (Duty Drawback Scheme — DDS)
   
   3.3.1.   Νομική βάση
   
   
               (61)
            
            
               Η λεπτομερής περιγραφή του καθεστώτος DDS περιλαμβάνεται στους κανόνες επιστροφής τελωνειακών δασμών και ειδικών φόρων κατανάλωσης (Custom & Central Excise Duties Drawback Rules) του 1995, όπως τροποποιήθηκαν με διαδοχικές ανακοινώσεις.
            
         3.3.2.   Επιλεξιμότητα
   
   
               (62)
            
            
               Όλοι οι κατασκευαστές-εξαγωγείς ή έμποροι-εξαγωγείς είναι επιλέξιμοι για το καθεστώς αυτό.
            
         3.3.3.   Πρακτική εφαρμογή
   
   
               (63)
            
            
               Κάθε επιλέξιμος εξαγωγέας μπορεί να υποβάλει αίτηση επιστροφής ποσού, το οποίο υπολογίζεται ως ποσοστό επί της εξαγωγικής τιμής FOB (ελεύθερο επί του μεταφορικού μέσου) των προϊόντων που εξάγονται στο πλαίσιο αυτού του καθεστώτος. Οι συντελεστές επιστροφής έχουν καθοριστεί από την κυβέρνηση της Ινδίας για μια σειρά προϊόντων, συμπεριλαμβανομένου του υπό εξέταση προϊόντος. Καθορίζονται με βάση τη μέση ποσότητα ή αξία των υλικών που χρησιμοποιούνται ως συντελεστές παραγωγής για την κατασκευή ενός προϊόντος και το μέσο ποσό δασμών που καταβάλλονται για τους συντελεστές παραγωγής. Εφαρμόζονται ανεξάρτητα από το αν οι εισαγωγικοί δασμοί έχουν πράγματι πληρωθεί ή όχι. Κατά την περίοδο της έρευνας επανεξέτασης, το ποσοστό του DDS ήταν 1,9 % έως τις 22 Νοεμβρίου 2015, 2 % με ανώτατο όριο 3,2 INR/kg έως τις 10 Φεβρουαρίου 2016, και 2 % με ανώτατο όριο τα 4,3 NR/kg στη συνέχεια.
            
         
               (64)
            
            
               Για να επωφεληθεί μια εταιρεία από το καθεστώς αυτό πρέπει να εξάγει προϊόντα. Κατά τη στιγμή της εισαγωγής των στοιχείων αποστολής στον εξυπηρετητή των τελωνείων (ICEGATE), δηλώνεται αν η εξαγωγή πραγματοποιείται δυνάμει του καθεστώτος DDS, και το ποσό DDS καθορίζεται αμετάκλητα. Αφού η ναυτιλιακή εταιρεία καταθέσει το γενικό δηλωτικό εξαγωγής (ΓΔΕ) και το τελωνείο συγκρίνει επιτυχώς το έγγραφο αυτό με τα στοιχεία του τιμολογίου, πληρούνται όλες οι προϋποθέσεις για την έγκριση της πληρωμής του ποσού επιστροφής είτε μέσω άμεσης πληρωμής στον τραπεζικό λογαριασμό του εξαγωγέα είτε μέσω επιταγής.
            
         
               (65)
            
            
               Ο εξαγωγέας οφείλει επίσης να προσκομίσει στοιχεία εσόδων εξαγωγής μέσω τραπεζικού πιστοποιητικού (Bank Realisation Certificate — BRC) (ΤΠ). Το έγγραφο αυτό μπορεί να υποβληθεί μετά την καταβολή του ποσού επιστροφής, όμως η κυβέρνηση της Ινδίας θα προβεί σε ανάκτηση του καταβληθέντος ποσού, εάν ο εξαγωγέας δεν υποβάλει το ΤΠ εντός καθορισμένης προθεσμίας.
            
         
               (66)
            
            
               Το ποσό επιστροφής μπορεί να χρησιμοποιηθεί για οποιονδήποτε σκοπό.
            
         
               (67)
            
            
               Σύμφωνα με τα ινδικά λογιστικά πρότυπα, το ποσό της επιστροφής δασμών DERBS μπορεί να θεωρείται, βάσει της αυτοτέλειας των χρήσεων, ως έσοδο στους εμπορικούς λογαριασμούς, κατόπιν εκπλήρωσης της εξαγωγικής υποχρέωσης.
            
         
               (68)
            
            
               Η Επιτροπή διαπίστωσε ότι οι συνεργαζόμενοι παραγωγοί-εξαγωγείς συνέχισαν να επωφελούνται από το DDS κατά την περίοδο της έρευνας επανεξέτασης.
            
         3.3.4.   Συμπεράσματα σχετικά με το καθεστώς DDS
   
   
               (69)
            
            
               Το καθεστώς DDS χορηγεί επιδοτήσεις κατά την έννοια του άρθρου 3 παράγραφος 1 στοιχείο α) σημείο Ι) και του άρθρου 3 παράγραφος 2 του βασικού κανονισμού. Το καλούμενο «ποσό επιστροφής δασμών» αποτελεί χρηματοδοτική συνεισφορά της κυβέρνησης της Ινδίας, καθώς λαμβάνει τη μορφή άμεσης μεταφοράς κεφαλαίων από την κυβέρνηση της Ινδίας. Δεν υπάρχουν περιορισμοί σχετικά με τη χρήση των κεφαλαίων αυτών. Επιπλέον, το ποσό της επιστροφής δασμών παρέχει όφελος στον εξαγωγέα, διότι βελτιώνει τη ρευστότητά του.
            
         
               (70)
            
            
               Το ποσοστό της επιστροφής δασμών για εξαγωγές καθορίζεται από την κυβέρνηση της Ινδίας για το κάθε προϊόν. Ωστόσο, ακόμη και αν η επιδότηση αναφέρεται ως επιστροφή δασμών, το καθεστώς δεν έχει τα χαρακτηριστικά ενός επιτρεπόμενου συστήματος επιστροφής δασμών ή επιστροφής φόρου σε περίπτωση υποκατάστασης κατά την έννοια του άρθρου 3 παράγραφος 1 στοιχείο α) σημείο ii) του βασικού κανονισμού. Η πληρωμή σε μετρητά στον εξαγωγέα δεν συνδέεται με πραγματικές πληρωμές των εισαγωγικών δασμών επί των πρώτων υλών και δεν πρόκειται για δασμολογική πίστωση ούτως ώστε να αντισταθμίσει εισαγωγικούς δασμούς για παρελθούσες ή μελλοντικές εισαγωγές πρώτων υλών.
            
         
               (71)
            
            
               Κατά τη διάρκεια της επιτόπιας επαλήθευσης, η κυβέρνηση της Ινδίας ισχυρίστηκε ότι υπήρχε επαρκής σύνδεσμος μεταξύ των συντελεστών επιστροφής καθώς και των δασμών που καταβάλλονται για τις πρώτες ύλες. Αυτό συμβαίνει διότι η κυβέρνηση της Ινδίας, όταν καθορίζει τους συντελεστές επιστροφής δασμών, λαμβάνει υπόψη τη μέση ποσότητα ή αξία των υλών που χρησιμοποιούνται ως συντελεστές παραγωγής του προϊόντος καθώς και το μέσο ποσό των δασμών που καταβάλλονται επί των συντελεστών παραγωγής.
            
         
               (72)
            
            
               Ωστόσο, η Επιτροπή δεν θεωρεί ότι ο υποτιθέμενος σύνδεσμος μεταξύ των συντελεστών επιστροφής και των δασμών που καταβάλλονται για πρώτες ύλες επαρκεί για να συμμορφώνεται το καθεστώς με τους κανόνες που προβλέπονται στο παράρτημα I, στο παράρτημα II (ορισμός και κανόνες περί επιστροφής) και στο παράρτημα III (ορισμός και κανόνες περί επιστροφής σε περιπτώσεις υποκατάστασης) του βασικού κανονισμού. Ειδικότερα, το ποσό της πίστωσης δεν υπολογίζεται σε συνάρτηση με τους πράγματι χρησιμοποιηθέντες συντελεστές παραγωγής. Επιπλέον, δεν υπάρχουν άλλα εφαρμοζόμενα συστήματα ή διαδικασίες που να επιβεβαιώνουν ποιοι συντελεστές παραγωγής (συμπεριλαμβανομένων των ποσών και της προέλευσης των συντελεστών παραγωγής) καταναλώθηκαν πραγματικά κατά τη διαδικασία παραγωγής του υπό εξέταση προϊόντος ή εάν προέκυψε επιπλέον πληρωμή εισαγωγικών δασμών κατά την έννοια του παραρτήματος I σημείο i) και των παραρτημάτων II και ΙΙΙ του βασικού κανονισμού. Επίσης, η κυβέρνηση της Ινδίας δεν πραγματοποίησε καμία περαιτέρω εξέταση με βάση τους πραγματικούς συντελεστές παραγωγής και τις πραγματικές συναλλαγές για να διαπιστωθεί κατά πόσον έχει καταβληθεί ποσό μεγαλύτερο του κανονικού. Συνεπώς, ο ισχυρισμός απορρίφθηκε.
            
         
               (73)
            
            
               Επομένως, η πληρωμή η οποία λαμβάνει τη μορφή άμεσης μεταφοράς κεφαλαίων από την κυβέρνηση της Ινδίας μετά τις εξαγωγές που πραγματοποιήθηκαν από τους εξαγωγείς πρέπει να θεωρηθεί ως άμεση επιδότηση από την κυβέρνηση της Ινδίας εξαρτώμενη από την επίτευξη εξαγωγικών επιδόσεων και, ως εκ τούτου, θεωρείται ότι έχει ατομικό χαρακτήρα και είναι αντισταθμίσιμη βάσει του άρθρου 4 παράγραφος 4 πρώτο εδάφιο στοιχείο α) του βασικού κανονισμού.
            
         3.3.5.   Υπολογισμός του ποσού της επιδότησης
   
   
               (74)
            
            
               Σύμφωνα με το άρθρο 3 παράγραφος 2 και το άρθρο 5 του βασικού κανονισμού, το ποσό των αντισταθμίσιμων επιδοτήσεων υπολογίζεται με βάση το όφελος που προσπορίζεται ο δικαιούχος, το οποίο διαπιστώνεται κατά την περίοδο της έρευνας επανεξέτασης. Ως προς αυτό, θεωρήθηκε ότι ο δικαιούχος προσπορίστηκε το όφελος κατά τη χρονική στιγμή της εξαγωγικής συναλλαγής βάσει αυτού του καθεστώτος. Επί του παρόντος, η κυβέρνηση της Ινδίας υποχρεούται να καταβάλει το ποσό της επιστροφής, πράξη που αποτελεί χρηματοδοτική συνδρομή κατά την έννοια του άρθρου 3 παράγραφος 1 στοιχείο α) σημείο ii) του βασικού κανονισμού. Από τη στιγμή που οι τελωνειακές αρχές εκδώσουν τιμολόγιο για φορτωθέντα προς εξαγωγή εμπορεύματα το οποίο να αναφέρει, μεταξύ άλλων, το ποσό της επιστροφής που πρόκειται να χορηγηθεί για την εν λόγω εξαγωγική συναλλαγή, η κυβέρνηση της Ινδίας δεν έχει τη δυνατότητα να αποφασίσει για τη χορήγηση ή μη της επιδότησης. Με βάση τα προαναφερόμενα, και επειδή δεν υπάρχουν αξιόπιστα στοιχεία που να αποδεικνύουν το αντίθετο, ενδείκνυται να εκτιμηθεί το όφελος που αποκομίζεται από το καθεστώς DDS ως το σύνολο των ποσών επιστροφής που έχουν εισπραχθεί για τις εξαγωγικές συναλλαγές που έχουν πραγματοποιηθεί στο πλαίσιο αυτού του καθεστώτος κατά την περίοδο της έρευνας επανεξέτασης.
            
         
               (75)
            
            
               Σύμφωνα με το άρθρο 7 παράγραφος 2 του βασικού κανονισμού, αυτά τα ποσά επιδότησης κατανεμήθηκαν στον συνολικό κύκλο εργασιών των εξαγωγών του υπό εξέταση προϊόντος κατά την περίοδο της έρευνας επανεξέτασης ως κατάλληλο παρονομαστή, διότι η επιδότηση εξαρτάται από την εξαγωγική επίδοση και χορηγήθηκε ανεξάρτητα από τις κατασκευασθείσες, παραχθείσες, εξαχθείσες ή μεταφερθείσες ποσότητες.
            
         
               (76)
            
            
               Ως εκ τούτου, η Επιτροπή διαπίστωσε ότι το ποσοστό επιδότησης σε σχέση με το συγκεκριμένο καθεστώς κατά την περίοδο της έρευνας επανεξέτασης ανερχόταν σε 1,02 % για την Chandan Steel Limited, 0,66 % για την Isinox Steel Limited, και 1,82 % για τον Όμιλο Venus.
            
         3.4.   Καθεστώς πιστώσεων εισαγωγικών δασμών (Duty Entitlement Passbook Scheme — DEPBS)
   
   
               (77)
            
            
               Από την έρευνα προέκυψε ότι το καθεστώς αυτό καταργήθηκε και δεν απέφερε οφέλη στους παραγωγούς-εξαγωγείς του δείγματος κατά την περίοδο της έρευνας επανεξέτασης και, ως εκ τούτου, καθίσταται περιττή η περαιτέρω αξιολόγηση του αντισταθμιστικού χαρακτήρα του για τους σκοπούς της παρούσας έρευνας.
            
         3.5.   Έγκριση αδασμολόγητων εισαγωγών (Duty Free Import Authorisation — DFIA)
   
   
               (78)
            
            
               Από την έρευνα προέκυψε ότι κανένας από τους παραγωγούς-εξαγωγείς του δείγματος δεν επωφελήθηκε από αυτό το καθεστώς κατά την περίοδο της έρευνας επανεξέτασης και, ως εκ τούτου, καθίσταται περιττή η περαιτέρω αξιολόγηση του αντισταθμιστικού χαρακτήρα του για τους σκοπούς της παρούσας έρευνας.
            
         3.6.   Απαλλαγή των εξαγωγικών πιστώσεων από την καταβολή τόκων
   
   
               (79)
            
            
               Από την έρευνα προέκυψε ότι το καθεστώς αυτό καταργήθηκε και δεν απέφερε οφέλη στους παραγωγούς-εξαγωγείς του δείγματος κατά την περίοδο της έρευνας επανεξέτασης και, ως εκ τούτου, καθίσταται περιττή η περαιτέρω αξιολόγηση του αντισταθμιστικού χαρακτήρα του για τους σκοπούς της παρούσας έρευνας.
            
         3.7.   Καθεστώς εξαγωγικών πιστώσεων (Credit Scheme — ECS)
   
   
               (80)
            
            
               Από την έρευνα προέκυψε ότι οι παραγωγοί-εξαγωγείς του δείγματος, στο σύνολό τους, χρησιμοποίησαν αυτό το καθεστώς κατά την περίοδο της έρευνας επανεξέτασης. Ωστόσο, καθώς διαπιστώθηκε ότι τα κίνητρα που έλαβαν ήταν αμελητέα, καθίσταται περιττή η περαιτέρω αξιολόγηση του αντισταθμιστικού χαρακτήρα του για τους σκοπούς της παρούσας έρευνας.
            
         3.8.   Καθεστώς προώθησης των εξαγωγών των κεφαλαιουχικών αγαθών (Export Promotion Capital Goods Scheme — EPCGS)
   
   
               (81)
            
            
               Από την έρευνα προέκυψε ότι οι παραγωγοί-εξαγωγείς του δείγματος, στο σύνολό τους, χρησιμοποίησαν αυτό το καθεστώς κατά την περίοδο της έρευνας επανεξέτασης. Ωστόσο, καθώς διαπιστώθηκε ότι τα κίνητρα που έλαβαν ήταν αμελητέα, καθίσταται περιττή η περαιτέρω αξιολόγηση του αντισταθμιστικού χαρακτήρα του για τους σκοπούς της παρούσας έρευνας.
            
         3.9.   Εγγυήσεις δανειοδότησης και άμεση μεταφορά κεφαλαίων από την κυβέρνηση της Ινδίας
   
   
               (82)
            
            
               Από την έρευνα προέκυψε ότι κανένας από τους παραγωγούς-εξαγωγείς του δείγματος δεν έγινε αποδέκτης εγγυήσεων δανειοδότησης ή άμεσης μεταφοράς κεφαλαίων από την κυβέρνηση της Ινδίας ώστε να προσποριστεί όφελος κατά την περίοδο της έρευνας επανεξέτασης και, ως εκ τούτου, καθίσταται περιττή η περαιτέρω αξιολόγηση του αντισταθμιστικού χαρακτήρα των ρυθμίσεων αυτών για τους σκοπούς της παρούσας έρευνας.
            
         3.10.   Καθεστώς εξαγωγών εμπορευμάτων από την Ινδία (Merchandise Export from India Scheme — MEIS)
   
   3.10.1.   Νομική βάση
   
   
               (83)
            
            
               Η λεπτομερής περιγραφή του καθεστώτος MEIS περιλαμβάνεται στο κεφάλαιο 3 του εγγράφου FTP 15-20 και στο κεφάλαιο 3 του HOP I 15-20.
            
         
               (84)
            
            
               Το καθεστώς MEIS είναι το καθεστώς που διαδέχεται 5 άλλα καθεστώτα (το Focus Market Scheme, το Focus Product Scheme, το Market Linked Focus Product Scheme, το Agricultural Infrastructure Incentive Scrip και το VKGUY).
            
         3.10.2.   Επιλεξιμότητα
   
   
               (85)
            
            
               Όλοι οι κατασκευαστές-εξαγωγείς ή έμποροι-εξαγωγείς είναι επιλέξιμοι για το καθεστώς αυτό.
            
         3.10.3.   Πρακτική εφαρμογή
   
   
               (86)
            
            
               Οι επιλέξιμες εταιρείες μπορούν να επωφεληθούν από το καθεστώς MEIS εξάγοντας συγκεκριμένα προϊόντα σε συγκεκριμένες χώρες οι οποίες ταξινομούνται στην ομάδα Α («παραδοσιακές αγορές», συμπεριλαμβανομένων όλων των κρατών μελών της ΕΕ), την ομάδα Β («αναδυόμενες και στοχευόμενες αγορές») και ομάδα Γ («λοιπές αγορές»). Οι χώρες που υπάγονται στην κάθε ομάδα και ο κατάλογος των προϊόντων με τα αντίστοιχα ποσοστά ανταμοιβής καθορίζονται στον πίνακα 1 και στον πίνακα 2 αντίστοιχα του προσαρτήματος 3B του εγγράφου FTP 15-20. Προς το τέλος της περιόδου της έρευνας επανεξέτασης η διάκριση μεταξύ των διαφόρων αγορών καταργήθηκε και το καθεστώς άρχισε να διατίθεται σε όλους.
            
         
               (87)
            
            
               Το όφελος έχει τη μορφή δασμολογικών πιστώσεων ισοδύναμων με το ποσοστό της αξίας FOB των εξαγωγών. Στην περίπτωση των ΡΑΧ, κατά την έναρξη της περιόδου της έρευνας επανεξέτασης το ποσοστό αυτό διαπιστώθηκε ότι είναι 2 %, για τις εξαγωγές προς τις χώρες της ομάδας Β, και 0 %, για τις εξαγωγές προς τις χώρες της ομάδας Α και τις χώρες της ομάδας Γ. Όπως αναφέρεται στην αιτιολογική σκέψη 86 παραπάνω, προς το τέλος της περιόδου της έρευνας επανεξέτασης η διάκριση μεταξύ των διαφόρων ομάδων χωρών καταργήθηκε και το 2 % άρχισε να ισχύει για όλες τις χώρες. Από το καθεστώς αποκλείονται ορισμένοι τύποι εξαγωγών, π.χ. εξαγωγές εισαγόμενων εμπορευμάτων ή μεταφορτωμένων εμπορευμάτων, προβλεπόμενες εξαγωγές, εξαγωγές υπηρεσιών και συναφής με τις εξαγωγές κύκλος εργασιών των μονάδων που δραστηριοποιούνται σε ειδικές οικονομικές ζώνες/μονάδες εξαγωγικού προσανατολισμού.
            
         
               (88)
            
            
               Οι δασμολογικές πιστώσεις στο πλαίσιο του καθεστώτος MEIS μπορούν να μεταβιβάζονται ελεύθερα και ισχύουν για περίοδο 18 μηνών από την ημερομηνία έκδοσης. Μπορούν να χρησιμοποιούνται για τα εξής: i) για την πληρωμή των δασμών επί των εισαγωγών συντελεστών παραγωγής ή αγαθών, συμπεριλαμβανομένων των κεφαλαιουχικών αγαθών· ii) για την πληρωμή των ειδικών φόρων κατανάλωσης επί των εγχώριων αναθέσεων της προμήθειας συντελεστών παραγωγής ή αγαθών, συμπεριλαμβανομένων των κεφαλαιουχικών αγαθών και των πληρωμών· και iii) για την πληρωμή των φορολογικών υπηρεσιών επί της προμήθειας υπηρεσιών.
            
         
               (89)
            
            
               Αίτηση για τη χορήγηση παροχών στο πλαίσιο του MEIS πρέπει να υποβληθεί σε απευθείας σύνδεση με τον δικτυακό τόπο της Γενικής Διεύθυνσης Εξωτερικού Εμπορίου. Η ηλεκτρονική αίτηση υποψηφιότητας πρέπει να συνοδεύεται από σχετική τεκμηρίωση (φορτωτικές, τραπεζικό πιστοποιητικό και πιστοποιητικό εκφόρτωσης). Η αρμόδια περιφερειακή αρχή (RA) της κυβέρνησης της Ινδίας χορηγεί πίστωση δασμών μετά τον έλεγχο των εγγράφων. Εφόσον ο εξαγωγέας παρέχει τα σχετικά έγγραφα τεκμηρίωσης, η RA δεν έχει τη διακριτική ευχέρεια να αποφασίσει εάν θα χορηγήσει ή όχι τις δασμολογικές πιστώσεις.
            
         
               (90)
            
            
               Η Επιτροπή διαπίστωσε ότι οι παραγωγοί-εξαγωγείς του δείγματος αποκόμισαν οφέλη στο πλαίσιο του MEIS κατά την περίοδο της έρευνας επανεξέτασης.
            
         3.10.4.   Συμπεράσματα σχετικά με το καθεστώς MEIS
   
   
               (91)
            
            
               Το καθεστώς MEIS χορηγεί επιδοτήσεις κατά την έννοια του άρθρου 3 παράγραφος 1 στοιχείο α) σημείο ii) και του άρθρου 3 παράγραφος 2 του βασικού κανονισμού. Η δασμολογική πίστωση MEIS αποτελεί χρηματοδοτική συνεισφορά της κυβέρνησης της Ινδίας, δεδομένου ότι η πίστωση θα χρησιμοποιηθεί τελικά για να αντισταθμίσει τους εισαγωγικούς δασμούς, μειώνοντας έτσι τα δασμολογικά έσοδα της κυβέρνησης της Ινδίας που, διαφορετικά, θα εισπράττονταν. Επιπλέον, η δασμολογική πίστωση στο πλαίσιο του καθεστώτος MEIS αποφέρει όφελος στον εξαγωγέα, διότι βελτιώνει τα ρευστά διαθέσιμά του.
            
         
               (92)
            
            
               Επιπλέον, το καθεστώς MEIS εξαρτάται εκ του νόμου από την εξαγωγική επίδοση και, επομένως, θεωρείται ότι έχει ατομικό χαρακτήρα και είναι αντισταθμίσιμο βάσει του άρθρου 4 παράγραφος 4 πρώτο εδάφιο στοιχείο α) του βασικού κανονισμού.
            
         
               (93)
            
            
               Το εν λόγω καθεστώς δεν μπορεί να θεωρηθεί επιτρεπόμενο σύστημα επιστροφής δασμού ή σύστημα επιστροφής φόρου σε περιπτώσεις υποκατάστασης κατά την έννοια του άρθρου 3 παράγραφος 1 στοιχείο α) σημείο ii) του βασικού κανονισμού. Δεν είναι σύμφωνο με τους αυστηρούς κανόνες που καθορίζονται στο παράρτημα I στοιχείο θ), στο παράρτημα II (ορισμός και κανόνες περί επιστροφής) και στο παράρτημα III (ορισμός και κανόνες για την επιστροφή φόρου σε περιπτώσεις υποκατάστασης) του βασικού κανονισμού. Ο εξαγωγέας δεν έχει υποχρέωση να καταναλώσει πραγματικά τα εμπορεύματα που εισάγονται με δασμολογική ατέλεια κατά τη διαδικασία παραγωγής, και το ποσό της πίστωσης δεν υπολογίζεται σε συνάρτηση με τους πράγματι χρησιμοποιηθέντες συντελεστές παραγωγής. Δεν υπάρχουν άλλα εφαρμοζόμενα συστήματα ή διαδικασίες που να επιβεβαιώνουν ποιοι συντελεστές παραγωγής καταναλώνονται πραγματικά κατά τη διαδικασία παραγωγής του εξαγόμενου προϊόντος ή εάν προέκυψε επιπλέον πληρωμή εισαγωγικών δασμών κατά την έννοια του παραρτήματος I στοιχείο θ) και των παραρτημάτων II και ΙΙΙ του βασικού κανονισμού. Ένας εξαγωγέας μπορεί να προσπορίζεται τα οφέλη που απορρέουν από το καθεστώς MEIS, ανεξάρτητα από το αν εισάγει συντελεστές παραγωγής. Για να έχει δικαίωμα χρησιμοποίησης του καθεστώτος, αρκεί να εξάγει απλώς εμπορεύματα, χωρίς να υποχρεούται να αποδείξει ότι έχει εισαγάγει συντελεστές παραγωγής για την παραγωγή τους. Ως εκ τούτου, ακόμη και οι εξαγωγείς που προμηθεύονται όλους τους συντελεστές παραγωγής από την τοπική αγορά και δεν εισάγουν προϊόντα που μπορούν να χρησιμοποιηθούν ως συντελεστές παραγωγής, δικαιούνται επίσης να προσπορίζονται τα οφέλη που απορρέουν από το καθεστώς MEIS. Επιπλέον, ο εξαγωγέας μπορεί να χρησιμοποιήσει τις δασμολογικές πιστώσεις του καθεστώτος MEIS για την εισαγωγή κεφαλαιουχικών αγαθών, παρότι τα κεφαλαιουχικά αγαθά δεν καλύπτονται από τα επιτρεπόμενα συστήματα επιστροφής δασμού, όπως ορίζεται στο παράρτημα I στοιχείο θ) του βασικού κανονισμού, διότι δεν καταναλώνονται κατά την παραγωγή των εξαγόμενων προϊόντων. Επίσης, η κυβέρνηση της Ινδίας δεν πραγματοποίησε καμία περαιτέρω εξέταση με βάση τους πραγματικούς συντελεστές παραγωγής και τις πραγματικές συναλλαγές, για να διαπιστωθεί κατά πόσον έχει καταβληθεί ποσό μεγαλύτερο του κανονικού.
            
         3.10.5.   Υπολογισμός του ποσού της επιδότησης
   
   
               (94)
            
            
               Σύμφωνα με το άρθρο 3 παράγραφος 2 και το άρθρο 5 του βασικού κανονισμού, το ποσό των αντισταθμίσιμων επιδοτήσεων υπολογίζεται με βάση το όφελος που προσπορίζεται ο δικαιούχος, το οποίο διαπιστώνεται κατά την περίοδο της έρευνας επανεξέτασης. Ως προς αυτό, θεωρήθηκε ότι ο δικαιούχος προσπορίστηκε το όφελος κατά τη χρονική στιγμή της εξαγωγικής συναλλαγής βάσει αυτού του καθεστώτος.
            
         
               (95)
            
            
               Σύμφωνα με το άρθρο 7 παράγραφος 2 του βασικού κανονισμού, αυτά τα ποσά επιδότησης κατανεμήθηκαν στον συνολικό κύκλο εργασιών των εξαγωγών του υπό εξέταση προϊόντος κατά την περίοδο της έρευνας επανεξέτασης ως κατάλληλο παρονομαστή, διότι η επιδότηση εξαρτάται από την εξαγωγική επίδοση και χορηγήθηκε ανεξάρτητα από τις κατασκευασθείσες, παραχθείσες, εξαχθείσες ή μεταφερθείσες ποσότητες.
            
         
               (96)
            
            
               Ως εκ τούτου, η Επιτροπή διαπίστωσε ότι το ποσοστό επιδότησης σε σχέση με το συγκεκριμένο καθεστώς κατά την περίοδο της έρευνας επανεξέτασης ανερχόταν σε 1,31 % για την Chandan Steel Limited, σε 1,33 % για την Isinox Steel Limited, και σε 1,00 % για τον Όμιλο Venus.
            
         
               (97)
            
            
               Μετά την κοινοποίηση, ένα ενδιαφερόμενο μέρος ισχυρίστηκε ότι θα έπρεπε να αντισταθμιστεί μόνο το όφελος που προσπορίστηκε σε σχέση με τις πωλήσεις στην Ένωση κατά την περίοδο της έρευνας επανεξέτασης. Ωστόσο, όπως αναφέρεται στην αιτιολογική σκέψη 95 παραπάνω, σύμφωνα με το άρθρο 7 παράγραφος 2 του βασικού κανονισμού, το ποσό επιδότησης κατανεμήθηκε στον συνολικό κύκλο εργασιών των εξαγωγών του υπό εξέταση προϊόντος κατά την περίοδο της έρευνας επανεξέτασης ως κατάλληλο παρονομαστή και, εν συνεχεία, έγινε αντιστάθμιση του ποσού του οφέλους που κατανεμήθηκε στον κύκλο εργασιών ο οποίος προέκυψε από τις εξαγωγές στην Ένωση.
            
         3.11.   Καθεστώς παροχής κινήτρων (Package Scheme of Incentives — PSI) της πολιτείας Μαχαράστρα
   
   
               (98)
            
            
               Από την έρευνα προέκυψε ότι κανένας από τους παραγωγούς-εξαγωγείς του δείγματος δεν επωφελήθηκε από αυτό το καθεστώς κατά την περίοδο της έρευνας επανεξέτασης και, ως εκ τούτου, καθίσταται περιττή η περαιτέρω αξιολόγηση του αντισταθμιστικού χαρακτήρα του για τους σκοπούς της παρούσας έρευνας.
            
         3.12.   Περιφερειακές επιδοτήσεις (Regional Subsidies)
   
   
               (99)
            
            
               Από την έρευνα προέκυψε ότι κανένας από τους παραγωγούς-εξαγωγείς του δείγματος δεν επωφελήθηκε από αυτά τα καθεστώτα κατά την περίοδο της έρευνας επανεξέτασης και, ως εκ τούτου, καθίσταται περιττή η περαιτέρω αξιολόγηση του αντισταθμιστικού χαρακτήρα τους για τους σκοπούς της παρούσας έρευνας.
            
         3.13.   Ύψος των αντισταθμίσιμων επιδοτήσεων
   
   
               (100)
            
            
               Σύμφωνα με τις διατάξεις του βασικού κανονισμού, τα ποσά των αντισταθμίσιμων επιδοτήσεων, εκφραζόμενα κατ' αξίαν, για τους συνεργαζόμενους παραγωγούς-εξαγωγείς, έχουν ως ακολούθως:
               
                  Πίνακας 1
               
               
                  Αντισταθμίσιμες επιδοτήσεις
               
               
                           ΚΑΘΕΣΤΩΤΑ
                           ΕΤΑΙΡΕΙΕΣ
                        
                        
                           AAS (%)
                        
                        
                           DDS (%)
                        
                        
                           MEIS (%)
                        
                        
                           Σύνολο (%)
                        
                     
                           Chandan Steel Limited
                        
                        
                           0,88
                        
                        
                           1,02
                        
                        
                           1,31
                        
                        
                           3,21
                        
                     
                           Isinox Steels Limited
                        
                        
                           1,56
                        
                        
                           0,66
                        
                        
                           1,33
                        
                        
                           3,55
                        
                     
                           Όμιλος Venus
                        
                        
                           ά.α.
                        
                        
                           1,82
                        
                        
                           1,00
                        
                        
                           2,82
                        
                     
                           
                              Πηγή: Έρευνα
                        
                     
         
               (101)
            
            
               Το συνολικό ποσό της επιδότησης υπερβαίνει το ελάχιστο κατώτατο όριο που αναφέρεται στο άρθρο 14 παράγραφος 5 του βασικού κανονισμού.
            
         3.14.   Συμπεράσματα για την πιθανότητα συνέχισης των επιδοτήσεων
   
   
               (102)
            
            
               Σύμφωνα με το άρθρο 18 παράγραφος 2 του βασικού κανονισμού, η Επιτροπή εξέτασε αν η λήξη της ισχύος των ισχυόντων μέτρων θα οδηγούσε ενδεχομένως σε συνέχιση των επιδοτήσεων.
            
         
               (103)
            
            
               Όπως αναφέρεται στις αιτιολογικές σκέψεις 31 έως 101 παραπάνω, διαπιστώθηκε ότι, κατά την περίοδο της έρευνας επανεξέτασης, οι εν λόγω Ινδοί εξαγωγείς εξακολούθησαν να επωφελούνται από αντισταθμίσιμες επιδοτήσεις των ινδικών αρχών.
            
         
               (104)
            
            
               Τα καθεστώτα επιδοτήσεων παρέχουν επαναλαμβανόμενα οφέλη και δεν υπάρχουν ενδείξεις τερματισμού αυτών των οφελών στο εγγύς μέλλον. Στην πραγματικότητα, οι επιδοτήσεις στο πλαίσιο των καθεστώτων DDS και MEIS αυξήθηκαν κατά την περίοδο της έρευνας επανεξέτασης. Ο συντελεστής και το ανώτατο όριο στο πλαίσιο του DDS σημείωσαν αύξηση, ενώ το MEIS, το οποίο διατίθετο στην αρχή της περιόδου της έρευνας επανεξέτασης για την πραγματοποίηση εξαγωγών σε μια ομάδα χωρών (στην οποία δεν συμπεριλαμβάνονταν τα κράτη μέλη), άρχισε να διατίθεται για όλες τις χώρες προς τη λήξη του καθεστώτος. Η αλλαγή αυτή αύξησε την ελκυστικότητα των εξαγωγών στην Ένωση.
            
         
               (105)
            
            
               Παρόλο που οι τιμές πώλησης των ΡΑΧ στην Ένωση είναι παρόμοιες με αυτές σε τρίτες αγορές, όλοι οι παραγωγοί-εξαγωγείς του δείγματος έχουν σημαντική πλεονάζουσα παραγωγική ικανότητα που κυμαίνεται από 14 % έως 66 %. Η χρησιμοποίηση της παραγωγικής ικανότητας για το σύνολο των συνεργαζόμενων παραγωγών-εξαγωγέων (που αντιπροσωπεύουν το 46 % περίπου των συνολικών ενωσιακών εισαγωγών ΡΑΧ από την Ινδία) είναι της τάξης του 42 %. Η πλεονάζουσα παραγωγική ικανότητα αυτών και μόνο των παραγωγών είναι της τάξης των 156 000 μετρικών τόνων, δηλαδή αντιπροσωπεύει το 50 % της συνολικής ενωσιακής κατανάλωσης κατά την περίοδο της έρευνας επανεξέτασης. Λαμβανομένου υπόψη ότι το μέγεθος αυτό δεν περιλαμβάνει την πλεονάζουσα παραγωγική ικανότητα των παραγωγών-εξαγωγέων που αντιπροσωπεύουν το υπόλοιπο 54 % των συνολικών ενωσιακών εισαγωγών ΡΑΧ από την Ινδία, αλλά ούτε και τους Ινδούς παραγωγούς που δεν εξάγουν στην Ένωση, η εκτίμηση αυτή της συνολικής πλεονάζουσας ικανότητας στην Ινδία είναι συντηρητική.
            
         
               (106)
            
            
               Σύμφωνα με το σχέδιο εθνικής πολιτικής της Ινδίας στον τομέα του χάλυβα για το 2017, το 2015 η Ινδία ήταν η μοναδική μεγάλη οικονομία στον κόσμο όπου η ζήτηση χάλυβα συνέχισε να παρουσιάζει θετικό ρυθμό ανάπτυξης 5,3 %. Ενώ κατά την περίοδο της έρευνας επανεξέτασης η παραγωγή των παραγωγών-εξαγωγέων του δείγματος η οποία προορίζεται για εγχώρια κατανάλωση κυμαίνεται από 1 έως 17 % της συνολικής παραγωγής, η πλεονάζουσα παραγωγική ικανότητα των συνεργαζόμενων παραγωγών-εξαγωγέων ανέρχεται περίπου στο 58 %. Συνεπώς, ακόμη και αν ο ρυθμός ανάπτυξης της εγχώριας κατανάλωσης παρέμενε στα επίπεδα του 2015, θα χρειάζονταν πολλά χρόνια για να καταφέρει να απορροφήσει την πλεονάζουσα παραγωγική ικανότητα.
            
         
               (107)
            
            
               Παρά τα μέτρα, η ενωσιακή αγορά είναι ελκυστική. Όλοι οι παραγωγοί-εξαγωγείς του δείγματος έχουν εξαγωγικό προσανατολισμό, καθώς εξάγουν από 83 % έως 99 % της συνολικής τους παραγωγής ΡΑΧ. Παρά τα ισχύοντα μέτρα, η Ένωση παραμένει σημαντικός εξαγωγικός προορισμός για τους παραγωγούς-εξαγωγείς του δείγματος, αντιπροσωπεύοντας από 35 % έως 53 % των συνολικών εξαγωγών τους σε ΡΑΧ κατά την περίοδο της έρευνας επανεξέτασης. Εάν τα μέτρα καταργηθούν, είναι πιθανό ο όγκος εξαγωγών στην Ένωση, που είναι ήδη υψηλός κατά την περίοδο της έρευνας επανεξέτασης, να αυξηθεί. Μάλιστα, όπως εξετάζεται αναλυτικότερα στην αιτιολογική σκέψη 183 παραπάνω, τούτο καταδεικνύεται εύγλωττα από το παράδειγμα ενός παραγωγού-εξαγωγέα, οι δασμοί του οποίου μειώθηκαν σε 0 % κατόπιν ενδιάμεσης επανεξέτασης που διενεργήθηκε το 2013.
            
         
               (108)
            
            
               Με βάση τα ανωτέρω, η Επιτροπή κατέληξε στο συμπέρασμα ότι υπάρχει πιθανότητα επανάληψης των επιδοτήσεων.
            
         4.   ΠΙΘΑΝΟΤΗΤΑ ΣΥΝΕΧΙΣΗΣ Ή ΕΠΑΝΑΛΗΨΗΣ ΤΗΣ ΖΗΜΙΑΣ
   
   4.1.   Ορισμός του ενωσιακού κλάδου παραγωγής και της ενωσιακής παραγωγής
   
   
               (109)
            
            
               Κατά την περίοδο της έρευνας επανεξέτασης, το ομοειδές προϊόν κατασκευαζόταν από 25 παραγωγούς. Αυτοί αποτελούν τον «ενωσιακό κλάδο παραγωγής» κατά την έννοια του άρθρου 9 παράγραφος 1 του βασικού κανονισμού.
            
         4.2.   Προκαταρκτικές παρατηρήσεις
   
   
               (110)
            
            
               Η ζημία εκτιμήθηκε με βάση τις τάσεις όσον αφορά την παραγωγή, την παραγωγική ικανότητα, τη χρησιμοποίηση της παραγωγικής ικανότητας, τις πωλήσεις, το μερίδιο αγοράς, την απασχόληση, την παραγωγικότητα και τη μεγέθυνση, που συλλέγονται σε σχέση με το σύνολο του ενωσιακού κλάδου παραγωγής, καθώς και τις τάσεις όσον αφορά τις τιμές, την κερδοφορία, τις ταμειακές ροές, την ικανότητα άντλησης κεφαλαίων και επενδύσεων, τα αποθέματα, την απόδοση των επενδύσεων και τους μισθούς, που συλλέγονται σε σχέση με τους ενωσιακούς παραγωγούς του δείγματος.
            
         
               (111)
            
            
               Κατά την υπό εξέταση περίοδο, με εξαίρεση το 2013, στην αγορά επικράτησαν θετικές συνθήκες και η κατανάλωση ΡΑΧ στην Ένωση κινήθηκε ανοδικά. Όπως αναφέρεται στην αιτιολογική σκέψη 3 παραπάνω, το 2013, κατόπιν ενδιάμεσης επανεξέτασης ο δασμολογικός συντελεστής που επιβάλλεται στη Viraj μειώθηκε σε 0 %.
            
         4.3.   Ενωσιακή κατανάλωση
   
   
               (112)
            
            
               Η Επιτροπή προσδιόρισε την ενωσιακή κατανάλωση προσθέτοντας:
               
                           α)
                        
                        
                           τις επαληθευμένες απαντήσεις στην Ένωση των τριών ενωσιακών παραγωγών του δείγματος·
                        
                     
                           β)
                        
                        
                           τις πωλήσεις στην Ένωση των συνεργαζόμενων ενωσιακών παραγωγών που δεν συμπεριλαμβάνονται στο δείγμα, οι οποίες λαμβάνονται από την αίτηση επανεξέτασης και έπειτα από επαλήθευση των δεδομένων που παρείχε η Eurofer· και
                        
                     
                           γ)
                        
                        
                           τις εισαγωγές σύμφωνα με στοιχεία της Eurostat.
                        
                     
         
               (113)
            
            
               Η ενωσιακή κατανάλωση ΡΑΧ εξελίχθηκε ως εξής:
               
                  Πίνακας 2
               
               
                  Ενωσιακή κατανάλωση (μετρικοί τόνοι)
               
               
                            
                        
                        
                           2012
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Συνολική ενωσιακή κατανάλωση (μετρικοί τόνοι)
                        
                        
                           270 254 
                        
                        
                           259 213 
                        
                        
                           301 309 
                        
                        
                           310 418 
                        
                        
                           314 305 
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              96
                           
                        
                        
                           
                              111
                           
                        
                        
                           
                              115
                           
                        
                        
                           
                              116
                           
                        
                     
                           
                              Πηγή: Eurostat, Eurofer και απαντήσεις στο ερωτηματολόγιο
                        
                     
         
               (114)
            
            
               Η ενωσιακή κατανάλωση αυξήθηκε κατά 16 % κατά την υπό εξέταση περίοδο. Από την ανάλυση κατ' έτος προκύπτει ότι την αρχική μείωση κατά 4 % μεταξύ 2012 και 2013 ακολούθησε σταδιακή αύξηση κατά 20 εκατοστιαίες μονάδες ή άνω των 55 χιλιάδων τόνων την περίοδο από το 2014 έως το τέλος της περιόδου της έρευνας επανεξέτασης.
            
         4.4.   Εισαγωγές από την Ινδία
   
   4.4.1.   Όγκος και μερίδιο αγοράς των εισαγωγών από την Ινδία
   
   
               (115)
            
            
               Η Επιτροπή καθόρισε τον όγκο των εισαγωγών ΡΑΧ από την Ινδία στην Ένωση με βάση τα στοιχεία της Eurostat και το μερίδιο αγοράς των εισαγωγών, συγκρίνοντας αυτούς τους όγκους εισαγωγών με την ενωσιακή κατανάλωση όπως παρατίθεται στον πίνακα 2.
            
         
               (116)
            
            
               Οι εισαγωγές ΡΑΧ από την Ινδία στην Ένωση εξελίχθηκαν ως εξής:
               
                  Πίνακας 3
               
               
                  Όγκος (μετρικοί τόνοι) και μερίδιο αγοράς ινδικών εισαγωγών
               
               
                            
                        
                        
                           2012
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Όγκος εισαγωγών από την Ινδία (μετρικοί τόνοι)
                        
                        
                           27 138 
                        
                        
                           27 053 
                        
                        
                           42 631 
                        
                        
                           44 494 
                        
                        
                           44 636 
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              157
                           
                        
                        
                           
                              164
                           
                        
                        
                           
                              164
                           
                        
                     
                           Μερίδιο αγοράς ινδικών εισαγωγών (%)
                        
                        
                           10
                        
                        
                           10
                        
                        
                           14
                        
                        
                           14
                        
                        
                           14
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              102
                           
                        
                        
                           
                              140
                           
                        
                        
                           
                              141
                           
                        
                        
                           
                              140
                           
                        
                     
                           
                              Πηγή: Eurostat
                        
                     
         
               (117)
            
            
               Ο όγκος των εισαγωγών από την Ινδία στην Ένωση αυξήθηκε σημαντικά κατά 64 % ή σχεδόν 18 000 τόνους κατά την υπό εξέταση περίοδο. Από την ανάλυση κατ' έτος προκύπτει ότι την αρχική σημαντική μείωση του 2013 ακολούθησε αύξηση κατά 57 εκατοστιαίες μονάδες το 2014 και περαιτέρω αύξηση κατά 7 εκατοστιαίες μονάδες το 2015 και κατά την περίοδο της έρευνας επανεξέτασης.
            
         
               (118)
            
            
               Αρχικά, μεταξύ 2012 και 2013 οι εισαγωγές από την Ινδία παρέμειναν σταθερές, ενώ η ενωσιακή κατανάλωση μειώθηκε κατά 3 %. Μεταξύ του 2013 και της περιόδου της έρευνας επανεξέτασης οι εισαγωγές από την Ινδία αυξήθηκαν κατά 64 %, ενώ η ενωσιακή κατανάλωση αυξήθηκε κατά 20 %. Καθώς η αύξηση των εισαγωγών από την Ινδία ήταν υψηλότερη από την αύξηση της ενωσιακής κατανάλωσης, το μερίδιο αγοράς των εισαγωγών αυτών αυξήθηκε από 10 % σε 14 %.
            
         4.4.2.   Τιμές εισαγωγών από την Ινδία
   
   
               (119)
            
            
               Η Επιτροπή χρησιμοποίησε τις τιμές των εισαγωγών από την Ινδία που ανακοίνωσε η Eurostat.
            
         
               (120)
            
            
               Οι μέσες τιμές των εισαγωγών ΡΑΧ από την Ινδία στην Ένωση εξελίχθηκαν ως εξής:
               
                  Πίνακας 4
               
               
                  Τιμές ινδικών εισαγωγών
               
               
                            
                        
                        
                           2012
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Τιμές ινδικών εισαγωγών
                           (ευρώ ανά μετρικό τόνο)
                        
                        
                           2 509 
                        
                        
                           2 233 
                        
                        
                           2 095 
                        
                        
                           2 225 
                        
                        
                           2 165 
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              89
                           
                        
                        
                           
                              84
                           
                        
                        
                           
                              89
                           
                        
                        
                           
                              86
                           
                        
                     
                           
                              Πηγή: Eurostat
                        
                     
         
               (121)
            
            
               Οι τιμές των εισαγωγών από την Ινδία μειώθηκαν κατά 14 % κατά την υπό εξέταση περίοδο· η μεγαλύτερη μείωση σημειώθηκε μεταξύ 2012 και 2013. Μειώθηκαν κατά 11 % το 2013 και κατά 5 ακόμη ποσοστιαίες μονάδες το 2014, ενώ αυξήθηκαν κατά 5 εκατοστιαίες μονάδες το 2015 και, εν συνεχεία, μειώθηκαν κατά 3 εκατοστιαίες μονάδες την περίοδο της έρευνας επανεξέτασης.
            
         
               (122)
            
            
               Παρόλο που η μείωση αυτή ακολούθησε την καθοδική τάση των τιμών των πρώτων υλών, η Επιτροπή σημείωσε ότι καθ' όλη την υπό εξέταση περίοδο η μέση τιμή εισαγωγών ανά μονάδα από την Ινδία ήταν σημαντικά χαμηλότερη τόσο από τη μέση μοναδιαία τιμή πώλησης όσο και από το μέσο μοναδιαίο κόστος παραγωγής του ενωσιακού κλάδου παραγωγής όπως παρατίθεται στον πίνακα 9, με αποτέλεσμα την άσκηση ισχυρών πιέσεων στις τιμές πώλησης στην Ένωση.
            
         4.4.3.   Υποτιμολόγηση
   
   
               (123)
            
            
               Η Επιτροπή καθόρισε την υποτιμολόγηση κατά την περίοδο της έρευνας επανεξέτασης συγκρίνοντας:
               
                           α)
                        
                        
                           τις μέσες σταθμισμένες τιμές πώλησης ανά τύπο προϊόντος οι οποίες χρεώθηκαν από τους ενωσιακούς παραγωγούς του δείγματος σε μη συνδεδεμένους πελάτες στην ενωσιακή αγορά, προσαρμοσμένες σε επίπεδο τιμών εκ του εργοστασίου· και
                        
                     
                           β)
                        
                        
                           τις αντίστοιχες μέσες σταθμισμένες τιμές ανά τύπο προϊόντος των εισαγωγών από τους Ινδούς παραγωγούς του δείγματος στον πρώτο ανεξάρτητο πελάτη στην ενωσιακή αγορά, που καθορίστηκαν στη βάση κόστους, ασφάλισης και ναύλου (CIF), με τις κατάλληλες προσαρμογές για τα έξοδα μετά την εισαγωγή.
                        
                     
         
               (124)
            
            
               Η σύγκριση τιμών πραγματοποιήθηκε ανά τύπο προϊόντος για τις πράξεις που αφορούσαν το ίδιο επίπεδο εμπορικών συναλλαγών, δεόντως προσαρμοσμένες όπου ήταν απαραίτητο, και αφού αφαιρέθηκαν οι μειώσεις και οι εκπτώσεις. Το αποτέλεσμα της σύγκρισης εκφράστηκε ως ποσοστό του κύκλου εργασιών των ενωσιακών παραγωγών του δείγματος κατά την περίοδο της έρευνας επανεξέτασης.
            
         
               (125)
            
            
               Από τη σύγκριση προέκυψε, για τους συνεργαζόμενους παραγωγούς-εξαγωγείς, μέσο σταθμισμένο περιθώριο υποτιμολόγησης της τάξης του 12 % στην ενωσιακή αγορά κατά την περίοδο της έρευνας επανεξέτασης.
            
         4.5.   Εισαγωγές από άλλες χώρες
   
   
               (126)
            
            
               Η Επιτροπή καθόρισε τον όγκο των εισαγωγών από άλλες χώρες εκτός της Ινδίας με βάση τα στοιχεία της Eurostat και το μερίδιο αγοράς των εισαγωγών αυτών συγκρίνοντας τους όγκους εισαγωγών με την ενωσιακή κατανάλωση όπως παρατίθεται στον πίνακα 2.
            
         
               (127)
            
            
               Οι εισαγωγές ΡΑΧ στην Ένωση από άλλες χώρες εξελίχθηκαν ως εξής:
               
                  Πίνακας 5
               
               
                  Εισαγωγές ΡΑΧ από άλλες χώρες
               
               
                            
                        
                        
                           2012
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Σύνολο άλλων χωρών
                        
                        
                           Όγκος εισαγωγών (μετρικοί τόνοι)
                        
                        
                           22 035 
                        
                        
                           19 243 
                        
                        
                           20 326 
                        
                        
                           20 367 
                        
                        
                           20 262 
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              87
                           
                        
                        
                           
                              92
                           
                        
                        
                           
                              92
                           
                        
                        
                           
                              92
                           
                        
                     
                           Μερίδιο αγοράς (%)
                        
                        
                           8
                        
                        
                           7
                        
                        
                           7
                        
                        
                           7
                        
                        
                           6
                        
                     
                           Μέση τιμή (ευρώ/μετρικό τόνο)
                        
                        
                           4 395 
                        
                        
                           4 171 
                        
                        
                           4 178 
                        
                        
                           4 236 
                        
                        
                           4 145 
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              95
                           
                        
                        
                           
                              95
                           
                        
                        
                           
                              96
                           
                        
                        
                           
                              94
                           
                        
                     
                           Ελβετία
                        
                        
                           Όγκος εισαγωγών (μετρικοί τόνοι)
                        
                        
                           9 911 
                        
                        
                           10 122 
                        
                        
                           10 921 
                        
                        
                           10 268 
                        
                        
                           10 578 
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              102
                           
                        
                        
                           
                              110
                           
                        
                        
                           
                              104
                           
                        
                        
                           
                              107
                           
                        
                     
                           Μερίδιο αγοράς (%)
                        
                        
                           4
                        
                        
                           4
                        
                        
                           4
                        
                        
                           3
                        
                        
                           3
                        
                     
                           Μέση τιμή (ευρώ/μετρικό τόνο)
                        
                        
                           4 364 
                        
                        
                           4 080 
                        
                        
                           4 013 
                        
                        
                           3 960 
                        
                        
                           3 866 
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              93
                           
                        
                        
                           
                              92
                           
                        
                        
                           
                              91
                           
                        
                        
                           
                              89
                           
                        
                     
                           Ουκρανία
                        
                        
                           Όγκος εισαγωγών (μετρικοί τόνοι)
                        
                        
                           4 276 
                        
                        
                           3 344 
                        
                        
                           2 891 
                        
                        
                           3 773 
                        
                        
                           3 573 
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              78
                           
                        
                        
                           
                              68
                           
                        
                        
                           
                              88
                           
                        
                        
                           
                              84
                           
                        
                     
                           Μερίδιο αγοράς (%)
                        
                        
                           2
                        
                        
                           1
                        
                        
                           1
                        
                        
                           1
                        
                        
                           1
                        
                     
                           Μέση τιμή (ευρώ/μετρικό τόνο)
                        
                        
                           3 174 
                        
                        
                           2 834 
                        
                        
                           2 805 
                        
                        
                           2 612 
                        
                        
                           2 406 
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              89
                           
                        
                        
                           
                              88
                           
                        
                        
                           
                              82
                           
                        
                        
                           
                              76
                           
                        
                     
                           Υπόλοιπες άλλες χώρες
                        
                        
                           Όγκος εισαγωγών (μετρικοί τόνοι)
                        
                        
                           7 849 
                        
                        
                           5 777 
                        
                        
                           6 514 
                        
                        
                           6 327 
                        
                        
                           6 111 
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              74
                           
                        
                        
                           
                              83
                           
                        
                        
                           
                              81
                           
                        
                        
                           
                              78
                           
                        
                     
                           Μερίδιο αγοράς (%)
                        
                        
                           3
                        
                        
                           2
                        
                        
                           2
                        
                        
                           2
                        
                        
                           2
                        
                     
                           Μέση τιμή (ευρώ/μετρικό τόνο)
                        
                        
                           5 099 
                        
                        
                           5 103 
                        
                        
                           5 065 
                        
                        
                           5 651 
                        
                        
                           5 646 
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              99
                           
                        
                        
                           
                              111
                           
                        
                        
                           
                              111
                           
                        
                     
                           
                              Πηγή: Eurostat
                        
                     
         
               (128)
            
            
               Ο όγκος των εισαγωγών από τρίτες χώρες εκτός της Ινδίας μειώθηκε κατά 8 % ενώ, συγκριτικά, ο όγκος των εισαγωγών από την Ινδία αυξήθηκε κατά 64 %.
            
         
               (129)
            
            
               Κατά την υπό εξέταση περίοδο το μερίδιο αγοράς των εισαγωγών από χώρες εκτός της Ινδίας μειώθηκε από 8 % σε 6 %, ενώ το μερίδιο αγοράς των εισαγωγών από την Ινδία αυξήθηκε από 10 % σε 14 %.
            
         
               (130)
            
            
               Κατά την υπό εξέταση περίοδο το μερίδιο αγοράς των δύο σημαντικότερων μετά την Ινδία χωρών εισαγωγής μειώθηκε: για την Ελβετία, το μερίδιο αγοράς έπεσε από το 4 % στο 3 %, και για την Ουκρανία, από το 2 % στο 1 %.
            
         
               (131)
            
            
               Το γεγονός ότι κατά την υπό εξέταση περίοδο, κατά την οποία η ενωσιακή κατανάλωση αυξήθηκε κατά 16 %, το μερίδιο αγοράς του ενωσιακού κλάδου παραγωγής μειώθηκε κατά 3 %, υποδεικνύει ότι οι εισαγωγές από την Ινδία κέρδισαν μερίδιο αγοράς όχι μόνο από τον ενωσιακό κλάδο παραγωγής αλλά και από άλλες εισαγωγές.
            
         
               (132)
            
            
               Η μέση τιμή εισαγωγών από άλλες τρίτες χώρες μειώθηκε με πολύ βραδύτερο ρυθμό σε σχέση με τις τιμές εισαγωγών από την Ινδία. Οι τιμές εισαγωγών από άλλες τρίτες χώρες μειώθηκαν κατά 6 %, έναντι 14 % των τιμών εισαγωγών από την Ινδία.
            
         
               (133)
            
            
               Οι τιμές εισαγωγών από την Ελβετία και την Ουκρανία είναι κατά μέσο όρο σημαντικά υψηλότερες από τις τιμές εισαγωγών από την Ινδία καθ' όλη την υπό εξέταση περίοδο. Ωστόσο, οι εν λόγω τιμές δεν είναι απαραίτητα άμεσα συγκρίσιμες, καθώς η μέση τιμή επηρεάζεται από διαφορετικό συνδυασμό προϊόντων.
            
         
               (134)
            
            
               Επίσης, ο όγκος εισαγωγών, ειδικότερα από την Ελβετία (+ 7 %) και την Ουκρανία (– 16 %) ή, γενικότερα, από όλες τις υπόλοιπες τρίτες χώρες (– 8 %), δεν παρουσίασε εξίσου ισχυρές ανοδικές τάσεις όπως ο όγκος των εισαγωγών από την Ινδία (+ 64 %).
            
         
               (135)
            
            
               Ενώ ο όγκος εισαγωγών από την Ινδία αυξήθηκε κατά 17 000 τόνους και πλέον κατά την υπό εξέταση περίοδο, ο όγκος εισαγωγών από την Ουκρανία μειώθηκε κατά περίπου 700 τόνους, από την Ελβετία αυξήθηκε κατά περίπου 700 τόνους και από όλες τις υπόλοιπες τρίτες χώρες (περιλαμβανομένων της Ελβετίας και της Ουκρανίας) κατά περίπου 1 700 τόνους.
            
         
               (136)
            
            
               Βάσει των προαναφερθέντων και δεδομένων των πολύ μικρότερων όγκων εισαγωγών από την Ελβετία και την Ουκρανία σε σχέση με τους όγκους από την Ινδία, δεν προκύπτει ότι οι εισαγωγές από τις δυο αυτές χώρες προκαλούσαν ζημία στον ενωσιακό κλάδο παραγωγής.
            
         
               (137)
            
            
               Οι εισαγωγές από χώρες εκτός της Ινδίας (περιλαμβανομένων της Ελβετίας και της Ουκρανίας) είχαν —κατά μέσο όρο— πιο υψηλές τιμές σε σχέση με τις εισαγωγές από την Ινδία και κατέγραψαν απώλεια μεριδίου αγοράς 2 % κατά την υπό εξέταση περίοδο.
            
         4.6.   Οικονομική κατάσταση του ενωσιακού κλάδου
   
   4.6.1.   Γενικές παρατηρήσεις
   
   
               (138)
            
            
               Σύμφωνα με το άρθρο 8 παράγραφος 4 του βασικού κανονισμού, η Επιτροπή εξέτασε την επίδραση των επιδοτούμενων εισαγωγών στον ενωσιακό κλάδο παραγωγής αξιολογώντας όλους τους οικονομικούς δείκτες που επηρέασαν την κατάσταση του εν λόγω κλάδου κατά την υπό εξέταση περίοδο.
            
         
               (139)
            
            
               Όπως αναφέρεται στην αιτιολογική σκέψη 12 παραπάνω, χρησιμοποιήθηκε η μέθοδος της δειγματοληψίας για τον προσδιορισμό της πιθανής ζημίας που υπέστη ο ενωσιακός κλάδος παραγωγής.
            
         
               (140)
            
            
               Για τους σκοπούς του προσδιορισμού της ζημίας, η Επιτροπή προέβη σε διάκριση μεταξύ των μακροοικονομικών και μικροοικονομικών δεικτών ζημίας.
            
         
               (141)
            
            
               Η Επιτροπή αξιολόγησε τους μακροοικονομικούς δείκτες βάσει στοιχείων της αίτησης επανεξέτασης, στοιχείων που υπέβαλε η Eurofer και των επαληθευμένων απαντήσεων στο ερωτηματολόγιο των ενωσιακών παραγωγών του δείγματος. Τα στοιχεία αφορούσαν όλους τους ενωσιακούς παραγωγούς.
            
         
               (142)
            
            
               Η Επιτροπή αξιολόγησε τους μικροοικονομικούς δείκτες βάσει επαληθευμένων στοιχείων που περιλαμβάνονταν στις απαντήσεις των ενωσιακών παραγωγών του δείγματος στο ερωτηματολόγιο.
            
         
               (143)
            
            
               Αμφότερα τα σύνολα στοιχείων θεωρήθηκαν αντιπροσωπευτικά της οικονομικής κατάστασης του ενωσιακού κλάδου παραγωγής.
            
         
               (144)
            
            
               Οι μακροοικονομικοί δείκτες είναι οι εξής: παραγωγή, παραγωγική ικανότητα, χρησιμοποίηση της παραγωγικής ικανότητας, όγκος πωλήσεων, μερίδιο αγοράς, ανάπτυξη, απασχόληση, παραγωγικότητα, μέγεθος του ποσού των αντισταθμίσιμων επιδοτήσεων και ανάκαμψη από τις επιπτώσεις προηγούμενων επιδοτήσεων.
            
         
               (145)
            
            
               Οι μικροοικονομικοί δείκτες είναι οι εξής: μέσες τιμές ανά μονάδα, μοναδιαίο κόστος, κόστος εργασίας, αποθέματα, κερδοφορία, ταμειακές ροές, επενδύσεις, απόδοση των επενδύσεων και ικανότητα άντλησης κεφαλαίων.
            
         4.6.2.   Μακροοικονομικοί δείκτες
   
   4.6.2.1.   Παραγωγή, παραγωγική ικανότητα και χρησιμοποίηση παραγωγικής ικανότητας
   
               (146)
            
            
               Κατά την υπό εξέταση περίοδο η συνολική παραγωγή, η παραγωγική ικανότητα και η χρησιμοποίηση της παραγωγικής ικανότητας του ενωσιακού κλάδου παραγωγής εξελίχθηκαν ως εξής:
               
                  Πίνακας 6
               
               
                  Παραγωγή, παραγωγική ικανότητα και χρησιμοποίηση της παραγωγικής ικανότητας των ενωσιακών παραγωγών
               
               
                            
                        
                        
                           2012
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Όγκος παραγωγής (ΜΤ)
                        
                        
                           285 000 
                        
                        
                           269 000 
                        
                        
                           314 000 
                        
                        
                           325 000 
                        
                        
                           326 000 
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              94
                           
                        
                        
                           
                              110
                           
                        
                        
                           
                              114
                           
                        
                        
                           
                              114
                           
                        
                     
                           Παραγωγική ικανότητα (μετρικοί τόνοι)
                        
                        
                           475 000 
                        
                        
                           470 000 
                        
                        
                           491 000 
                        
                        
                           494 000 
                        
                        
                           493 500 
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              99
                           
                        
                        
                           
                              103
                           
                        
                        
                           
                              104
                           
                        
                        
                           
                              104
                           
                        
                     
                           Χρησιμοποίηση της παραγωγικής ικανότητας (%)
                        
                        
                           60
                        
                        
                           57
                        
                        
                           64
                        
                        
                           66
                        
                        
                           66
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              95
                           
                        
                        
                           
                              107
                           
                        
                        
                           
                              110
                           
                        
                        
                           
                              110
                           
                        
                     
                           
                              Πηγή: Eurostat, Eurofer και απαντήσεις στο ερωτηματολόγιο
                        
                     
         
               (147)
            
            
               Ο όγκος παραγωγής του ενωσιακού κλάδου παραγωγής αυξήθηκε κατά 14 % κατά την υπό εξέταση περίοδο. Από την ανάλυση κατ' έτος προκύπτει ότι την αρχική του μείωση κατά 6 % το 2013 ακολούθησε σταδιακή αύξηση κατά 16 εκατοστιαίες μονάδες το 2014 και περαιτέρω αύξηση κατά 4 εκατοστιαίες μονάδες το 2015, ενώ παρέμεινε στα ίδια επίπεδα κατά την περίοδο της έρευνας επανεξέτασης.
            
         
               (148)
            
            
               Η παραγωγική ικανότητα του ενωσιακού κλάδου παραγωγής αυξήθηκε κατά 4 % κατά την υπό εξέταση περίοδο.
            
         
               (149)
            
            
               Ως αποτέλεσμα της αύξησης του όγκου παραγωγής, η χρησιμοποίηση της παραγωγικής ικανότητας αυξήθηκε κατά 10 % κατά τη διάρκεια της υπό εξέταση περιόδου.
            
         4.6.2.2.   Όγκος πωλήσεων και μερίδιο αγοράς
   
               (150)
            
            
               Κατά την υπό εξέταση περίοδο ο όγκος πωλήσεων στην Ένωση και το μερίδιο αγοράς του ενωσιακού κλάδου παραγωγής εξελίχθηκαν ως εξής:
               
                  Πίνακας 7
               
               
                  Όγκος πωλήσεων και μερίδιο αγοράς των ενωσιακών παραγωγών
               
               
                            
                        
                        
                           2012
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Όγκος πωλήσεων στην Ένωση (μετρικοί τόνοι)
                        
                        
                           221 081 
                        
                        
                           212 917 
                        
                        
                           238 352 
                        
                        
                           245 557 
                        
                        
                           249 407 
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              96
                           
                        
                        
                           
                              108
                           
                        
                        
                           
                              111
                           
                        
                        
                           
                              113
                           
                        
                     
                           Μερίδιο αγοράς (%)
                        
                        
                           82
                        
                        
                           82
                        
                        
                           79
                        
                        
                           79
                        
                        
                           79
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              99
                           
                        
                        
                           
                              96
                           
                        
                        
                           
                              96
                           
                        
                        
                           
                              96
                           
                        
                     
                           
                              Πηγή: Eurostat, Eurofer και απαντήσεις στο ερωτηματολόγιο
                        
                     
         
               (151)
            
            
               Ο όγκος πωλήσεων του ενωσιακού κλάδου παραγωγής στην ενωσιακή αγορά αυξήθηκε στη διάρκεια της υπό εξέταση περιόδου κατά περίπου 13 % ή 28 000 τόνους και πλέον, αύξηση η οποία υπολείπεται της αύξησης της αγοράς που ανήλθε σε 16 %, όπως παρατίθεται στον πίνακα 2.
            
         
               (152)
            
            
               Από την ανάλυση κατ' έτος προκύπτει ότι την αρχική μείωση κατά 4 % μεταξύ 2012 και 2013 ακολούθησε αύξηση κατά 12 εκατοστιαίες μονάδες το 2014, 3 εκατοστιαίες μονάδες το 2015 και άλλες 2 εκατοστιαίες μονάδες κατά την περίοδο της έρευνας επανεξέτασης.
            
         
               (153)
            
            
               Ειδικότερα, η ενωσιακή κατανάλωση μειώθηκε κατά 3 % στη διάρκεια της υπό εξέταση περιόδου, από 82 % το 2012 και το 2013, σε 79 % κατά την περίοδο μεταξύ του 2014 και της περιόδου της έρευνας επανεξέτασης.
            
         4.6.2.3.   Ανάπτυξη
   
               (154)
            
            
               Η ενωσιακή κατανάλωση αυξήθηκε κατά την υπό εξέταση περίοδο κατά 16 % ή 44 000 τόνους και πλέον. Ο όγκος πωλήσεων του ενωσιακού κλάδου παραγωγής αυξήθηκε κατά 13 % ή 23 000 τόνους και πλέον, το οποίο όμως οδήγησε σε μείωση του μεριδίου αγοράς του ενωσιακού κλάδου παραγωγής κατά 4 εκατοστιαίες μονάδες.
            
         4.6.2.4.   Απασχόληση και παραγωγικότητα
   
               (155)
            
            
               Κατά την υπό εξέταση περίοδο η απασχόληση και η παραγωγικότητα του ενωσιακού κλάδου παραγωγής εξελίχθηκαν ως εξής:
               
                  Πίνακας 8
               
               
                  Απασχόληση και παραγωγικότητα των ενωσιακών παραγωγών
               
               
                            
                        
                        
                           2012
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Αριθμός εργαζομένων
                        
                        
                           2 150 
                        
                        
                           2 150 
                        
                        
                           2 150 
                        
                        
                           2 150 
                        
                        
                           2 150 
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              100
                           
                        
                        
                           
                              100
                           
                        
                        
                           
                              100
                           
                        
                     
                           Παραγωγικότητα (μετρικοί τόνοι/εργαζόμενο)
                        
                        
                           133
                        
                        
                           125
                        
                        
                           146
                        
                        
                           151
                        
                        
                           152
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              94
                           
                        
                        
                           
                              110
                           
                        
                        
                           
                              114
                           
                        
                        
                           
                              114
                           
                        
                     
                           
                              Πηγή: Eurostat, Eurofer και απαντήσεις στο ερωτηματολόγιο
                        
                     
         
               (156)
            
            
               Η απασχόληση στον ενωσιακό κλάδο παραγωγής παρέμεινε στο ίδιο επίπεδο κατά τη διάρκεια της υπό εξέταση περιόδου.
            
         
               (157)
            
            
               Λόγω της αύξησης της παραγωγής κατά 14 % κατά την υπό εξέταση περίοδο, η παραγωγικότητα αυξήθηκε επίσης κατά 14 % την ίδια περίοδο. Από την ανάλυση κατ' έτος προκύπτει ότι την αρχική μείωση κατά 6 % μεταξύ 2012 και 2013 ακολούθησε αύξηση κατά 16 εκατοστιαίες μονάδες το 2014 και κατά άλλες 4 το 2015, ενώ παρέμεινε στο ίδιο επίπεδο κατά την περίοδο της έρευνας επανεξέτασης.
            
         4.6.2.5.   Μέγεθος του περιθωρίου επιδότησης και ανάκαμψη από τις επιπτώσεις προηγούμενων επιδοτήσεων
   
               (158)
            
            
               Η Επιτροπή διαπίστωσε ότι οι εισαγωγές ΡΑΧ από την Ινδία εξακολούθησαν να εισέρχονται στην ενωσιακή αγορά σε τιμές που αποτελούν αντικείμενο επιδοτήσεων. Το περιθώριο επιδότησης που καθορίστηκε για την Ινδία κατά την περίοδο της έρευνας επανεξέτασης ήταν πολύ υψηλότερο από το ελάχιστο επίπεδο (de minimis), όπως περιγράφεται στην αιτιολογική σκέψη 100 παραπάνω.
            
         
               (159)
            
            
               Η εξέλιξη αυτή συνέπεσε με τη μείωση των τιμών των ινδικών εισαγωγών κατά 14 % κατά την υπό εξέταση περίοδο. Ως αποτέλεσμα, ο ενωσιακός κλάδος παραγωγής δεν ήταν σε θέση να επωφεληθεί πλήρως από τα ισχύοντα αντισταθμιστικά μέτρα, καθώς το μερίδιο αγοράς του μειώθηκε κατά 4 % και η κερδοφορία του μειώθηκε κατά 5 σχεδόν εκατοστιαίες μονάδες.
            
         4.6.3.   Μικροοικονομικοί δείκτες
   
   4.6.3.1.   Τιμές και παράγοντες που επηρεάζουν τις τιμές
   
               (160)
            
            
               Κατά την υπό εξέταση περίοδο οι μέσες τιμές πώλησης των ενωσιακών παραγωγών του δείγματος σε μη συνδεδεμένους πελάτες στην Ένωση εξελίχθηκαν ως εξής:
               
                  Πίνακας 9
               
               
                  Μέσες τιμές πώλησης στην Ένωση και μοναδιαίο κόστος
               
               
                            
                        
                        
                           2012
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Μέση μοναδιαία τιμή πώλησης στην Ένωση (ευρώ/μετρικό τόνο)
                        
                        
                           3 190 
                        
                        
                           2 832 
                        
                        
                           2 804 
                        
                        
                           2 680 
                        
                        
                           2 482 
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              89
                           
                        
                        
                           
                              88
                           
                        
                        
                           
                              84
                           
                        
                        
                           
                              78
                           
                        
                     
                           Μοναδιαίο κόστος παραγωγής (ευρώ/μετρικό τόνο)
                        
                        
                           3 012 
                        
                        
                           2 772 
                        
                        
                           2 681 
                        
                        
                           2 561 
                        
                        
                           2 459 
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              92
                           
                        
                        
                           
                              89
                           
                        
                        
                           
                              85
                           
                        
                        
                           
                              82
                           
                        
                     
                           
                              Πηγή: Απαντήσεις στο ερωτηματολόγιο
                        
                     
         
               (161)
            
            
               Η μέση μοναδιαία τιμή πώλησης του ενωσιακού κλάδου παραγωγής σε μη συνδεδεμένους πελάτες στην Ένωση μειώθηκε σταθερά κατά 22 % κατά την υπό εξέταση περίοδο, για να φθάσει σε 2 482 ευρώ/τόνο την περίοδο της έρευνας επανεξέτασης. Ο ενωσιακός κλάδος παραγωγής έπρεπε να προσαρμόσει τις τιμές του προς τα κάτω, έτσι ώστε να αντικατοπτρίζεται η γενική μείωση των τιμών πώλησης στην αγορά ΡΑΧ.
            
         
               (162)
            
            
               Το μέσο κόστος παραγωγής του ενωσιακού κλάδου παραγωγής μειώθηκε λιγότερο, κατά 18 %, κατά την υπό εξέταση περίοδο. Ο κύριος παράγοντας που επηρέασε τη μείωση του κόστους παραγωγής ανά μονάδα ήταν η μείωση των τιμών των πρώτων υλών, αλλά και η αυξανόμενη παραγωγικότητα.
            
         4.6.3.2.   Κόστος εργασίας
   
               (163)
            
            
               Το μέσο κόστος εργασίας των ενωσιακών παραγωγών του δείγματος εξελίχθηκε κατά την υπό εξέταση περίοδο ως εξής:
               
                  Πίνακας 10
               
               
                  Μέσο κόστος εργασίας ανά εργαζόμενο
               
               
                            
                        
                        
                           2012
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Μέσο κόστος εργασίας ανά εργαζόμενο (ευρώ ανά εργαζόμενο)
                        
                        
                           51 304 
                        
                        
                           52 672 
                        
                        
                           54 130 
                        
                        
                           54 393 
                        
                        
                           52 462 
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              103
                           
                        
                        
                           
                              106
                           
                        
                        
                           
                              107
                           
                        
                        
                           
                              103
                           
                        
                     
                           
                              Πηγή: Απαντήσεις στο ερωτηματολόγιο
                        
                     
         
               (164)
            
            
               Κατά την υπό εξέταση περίοδο το μέσο κόστος εργασίας ανά εργαζόμενο του ενωσιακού κλάδου παραγωγής αυξήθηκε οριακά κατά 3 %.
            
         4.6.3.3.   Αποθέματα
   
               (165)
            
            
               Κατά την υπό εξέταση περίοδο τα επίπεδα των αποθεμάτων των ενωσιακών παραγωγών του δείγματος εξελίχθηκαν ως εξής:
               
                  Πίνακας 11
               
               
                  Αποθέματα
               
               
                            
                        
                        
                           2012
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Τελικά αποθέματα (μετρικοί τόνοι)
                        
                        
                           6 857 
                        
                        
                           9 336 
                        
                        
                           8 493 
                        
                        
                           6 331 
                        
                        
                           5 778 
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              136
                           
                        
                        
                           
                              124
                           
                        
                        
                           
                              92
                           
                        
                        
                           
                              84
                           
                        
                     
                           Τελικά αποθέματα ως ποσοστό της παραγωγής (%)
                        
                        
                           6
                        
                        
                           8
                        
                        
                           7
                        
                        
                           5
                        
                        
                           5
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              134
                           
                        
                        
                           
                              114
                           
                        
                        
                           
                              85
                           
                        
                        
                           
                              77
                           
                        
                     
                           
                              Πηγή: Απαντήσεις στο ερωτηματολόγιο
                        
                     
         
               (166)
            
            
               Το επίπεδο των τελικών αποθεμάτων του ενωσιακού κλάδου παραγωγής μειώθηκε κατά 16 % κατά την υπό εξέταση περίοδο. Κατά την περίοδο της έρευνας επανεξέτασης το επίπεδο των αποθεμάτων αντιπροσώπευε περίπου το 5 % της παραγωγής της.
            
         4.6.3.4.   Κερδοφορία, ταμειακές ροές, επενδύσεις, απόδοση των επενδύσεων και ικανότητα άντλησης κεφαλαίων
   
               (167)
            
            
               Η Επιτροπή προσδιόρισε την κερδοφορία του ενωσιακού κλάδου παραγωγής εκφράζοντας το καθαρό προ φόρου κέρδος των πωλήσεων του ομοειδούς προϊόντος σε μη συνδεδεμένους πελάτες στην Ένωση ως ποσοστό του κύκλου εργασιών των εν λόγω πωλήσεων.
            
         
               (168)
            
            
               Κατά την υπό εξέταση περίοδο η κερδοφορία, οι ταμειακές ροές, οι επενδύσεις και η απόδοση των επενδύσεων των ενωσιακών παραγωγών του δείγματος εξελίχθηκαν ως εξής:
               
                  Πίνακας 12
               
               
                  Κερδοφορία, ταμειακές ροές, επενδύσεις και απόδοση των επενδύσεων
               
               
                            
                        
                        
                           2012
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Κερδοφορία των πωλήσεων στην ΕΕ σε μη συνδεδεμένους πελάτες (ποσοστό % του κύκλου εργασιών πωλήσεων)
                        
                        
                           8,1
                        
                        
                           3,8
                        
                        
                           6,4
                        
                        
                           6,1
                        
                        
                           3,3
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              47
                           
                        
                        
                           
                              79
                           
                        
                        
                           
                              76
                           
                        
                        
                           
                              41
                           
                        
                     
                           Ταμειακές ροές (εκατ. ευρώ)
                        
                        
                           28,4
                        
                        
                           9,6
                        
                        
                           26,8
                        
                        
                           28,4
                        
                        
                           16,5
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              34
                           
                        
                        
                           
                              94
                           
                        
                        
                           
                              100
                           
                        
                        
                           
                              58
                           
                        
                     
                           Επενδύσεις (εκατ. ευρώ)
                        
                        
                           7,7
                        
                        
                           6,9
                        
                        
                           6,8
                        
                        
                           7,1
                        
                        
                           7,0
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              90
                           
                        
                        
                           
                              88
                           
                        
                        
                           
                              92
                           
                        
                        
                           
                              91
                           
                        
                     
                           Απόδοση των επενδύσεων (%)
                        
                        
                           44
                        
                        
                           20
                        
                        
                           34
                        
                        
                           38
                        
                        
                           23
                        
                     
                           
                              Δείκτης (2012 = 100)
                           
                        
                        
                           
                              100
                           
                        
                        
                           
                              46
                           
                        
                        
                           
                              78
                           
                        
                        
                           
                              86
                           
                        
                        
                           
                              53
                           
                        
                     
                           
                              Πηγή: Απαντήσεις στο ερωτηματολόγιο
                        
                     
         
               (169)
            
            
               Η κερδοφορία του ενωσιακού κλάδου παραγωγής μειώθηκε σταδιακά από 8,1 % το 2012 σε 3,3 % κατά την περίοδο της έρευνας επανεξέτασης, που αντιστοιχεί σε μείωση κατά 59 %. Από την ανάλυση κατ' έτος προκύπτει ότι την αρχική δραστική μείωση κατά 53 % μεταξύ 2012 και 2013 ακολούθησε αύξηση κατά 32 εκατοστιαίες μονάδες το 2014, ελαφρά μείωση κατά 3 εκατοστιαίες μονάδες το 2015 και περαιτέρω δραστική μείωση κατά 35 εκατοστιαίες μονάδες κατά την περίοδο της έρευνας επανεξέτασης.
            
         
               (170)
            
            
               Η καθαρή ταμειακή ροή είναι η ικανότητα του ενωσιακού κλάδου παραγωγής να αυτοχρηματοδοτεί τις δραστηριότητές του. Η καθαρή ταμειακή ροή μειώθηκε κατά 42 % κατά την υπό εξέταση περίοδο. Από την ανάλυση κατ' έτος προκύπτει ότι η εξέλιξη του δείκτη αυτού ήταν ακανόνιστη. Την αρχική δραστική μείωση κατά 66 % μεταξύ 2012 και 2013 ακολούθησε αύξηση κατά 60 εκατοστιαίες μονάδες το 2014, περαιτέρω ελαφρά αύξηση κατά 6 εκατοστιαίες μονάδες το 2015 και νέα δραστική μείωση κατά 42 εκατοστιαίες μονάδες κατά την περίοδο της έρευνας επανεξέτασης.
            
         
               (171)
            
            
               Η σημαντική μείωση των ταμειακών ροών εξηγείται κυρίως από τη σημαντική μείωση της κερδοφορίας, όπως περιγράφεται στην αιτιολογική σκέψη 169 παραπάνω.
            
         
               (172)
            
            
               Κατά την υπό εξέταση περίοδο, οι ετήσιες επενδύσεις στο ομοειδές προϊόν που πραγματοποίησε ο ενωσιακός κλάδος παραγωγής μειώθηκαν κατά 9 %, δηλαδή από 7,7 εκατ. ευρώ το 2012 σε 7,0 εκατ. ευρώ κατά την περίοδο της έρευνας επανεξέτασης.
            
         
               (173)
            
            
               Η απόδοση των επενδύσεων είναι το κέρδος ως ποσοστό της καθαρής λογιστικής αξίας των επενδύσεων. Η απόδοση των επενδύσεων του ενωσιακού κλάδου παραγωγής από την παραγωγή και την πώληση του ομοειδούς προϊόντος μειώθηκε κατά την υπό εξέταση περίοδο κατά 47 %.
            
         4.6.4.   Συμπέρασμα σχετικά με την κατάσταση του ενωσιακού κλάδου παραγωγής
   
   
               (174)
            
            
               Η έρευνα έδειξε ότι, παρά τα ισχύοντα μέτρα, οι περισσότεροι δείκτες ζημίας εξελίχθηκαν αρνητικά και η οικονομική και χρηματοπιστωτική κατάσταση του ενωσιακού κλάδου παραγωγής επιδεινώθηκε κατά την υπό εξέταση περίοδο.
            
         
               (175)
            
            
               Ο ενωσιακός κλάδος παραγωγής απώλεσε μερίδιο αγοράς 4 %, καταγράφοντας διαρκώς μειούμενα κέρδη, ταμειακές ροές, επενδύσεις και απόδοση των επενδύσεων.
            
         
               (176)
            
            
               Αυτές οι αρνητικές εξελίξεις σημειώθηκαν παράλληλα με τη σημαντική αύξηση της ενωσιακής κατανάλωσης κατά 16 % κατά τη διάρκεια της υπό εξέταση περιόδου. Την ίδια στιγμή, οι εισαγωγές από την Ινδία αύξαναν διαρκώς τον όγκο τους και το μερίδιό τους στην ενωσιακή αγορά.
            
         
               (177)
            
            
               Αυτές οι επιδοτούμενες εισαγωγές από την Ινδία είχαν ως αποτέλεσμα την υποτιμολόγηση του ενωσιακού κλάδου παραγωγής κατά 12 % κατά την περίοδο της έρευνας επανεξέτασης, γεγονός που άσκησε πίεση στις τιμές. Στην πραγματικότητα, η πίεση στις τιμές κατά την περίοδο της έρευνας επανεξέτασης ήταν υψηλότερη σε σύγκριση με την αρχική έρευνα, κατά την οποία η υποτιμολόγηση ήταν κάτω από 2 %.
            
         
               (178)
            
            
               Ως εκ τούτου, ο ενωσιακός κλάδος παραγωγής υποχρεώθηκε να μειώσει τις τιμές πώλησης σε μια προσπάθεια να περιορίσει την απώλεια μεριδίου αγοράς. Κατά συνέπεια, το κέρδος του, παρά το γεγονός ότι εξακολουθεί να είναι θετικό (3,3 %) κατά την περίοδο της έρευνας επανεξέτασης, ήταν χαμηλότερο από τον στόχο του 9,5 % που είχε οριστεί στην αρχική έρευνα.
            
         
               (179)
            
            
               Την ίδια στιγμή, όπως αναφέρεται στην αιτιολογική σκέψη 133 παραπάνω, οι εισαγωγές ΡΑΧ από άλλες χώρες εκτός της Ινδίας είχαν πιο υψηλές τιμές σε σχέση με τις εισαγωγές από την Ινδία και απώλεσαν μερίδιο αγοράς 2 % κατά την υπό εξέταση περίοδο.
            
         
               (180)
            
            
               Ως εκ τούτου, η Επιτροπή διαπίστωσε ότι ο ενωσιακός κλάδος παραγωγής συνέχισε να υφίσταται ζημία κατά την υπό εξέταση περίοδο και κατά την περίοδο της έρευνας επανεξέτασης.
            
         4.7.   Πιθανότητα συνέχισης της ζημίας
   
   
               (181)
            
            
               Για να διαπιστωθεί η πιθανότητα συνέχισης της ζημίας σε περίπτωση κατάργησης των μέτρων κατά της Ινδίας, η Επιτροπή ανέλυσε την παραγωγική ικανότητα και την πλεονάζουσα ικανότητα στην Ινδία, τις εξαγωγές από την Ινδία σε άλλες χώρες και την ελκυστικότητα της ενωσιακής αγοράς.
            
         
               (182)
            
            
               Όπως αναφέρεται στην αιτιολογική σκέψη 105 παραπάνω, η ινδική πλεονάζουσα παραγωγική ικανότητα υπερέβαινε σύμφωνα με συντηρητικές εκτιμήσεις τους 156 000 τόνους κατά την περίοδο της έρευνας επανεξέτασης, ποσότητα που αντιπροσώπευε ήδη το 50 % της ενωσιακής κατανάλωσης κατά την ίδια περίοδο.
            
         
               (183)
            
            
               Η Επιτροπή επισήμανε επίσης ότι μετά τη μείωση του δασμολογικού συντελεστή της Viraj σε 0 % το 2013, ως αποτέλεσμα της επανεξέτασης που αναφέρεται στην αιτιολογική σκέψη 3 παραπάνω, ο συγκεκριμένος παραγωγός αύξησε σημαντικά την παρουσία του στην ενωσιακή αγορά.
            
         
               (184)
            
            
               Πράγματι, μεταξύ του 2013 και της περιόδου της έρευνας επανεξέτασης η Viraj απέκτησε πλειοψηφικό μερίδιο στις ινδικές εισαγωγές στην Ένωση. Οι εισαγωγές προϊόντων της Viraj σχεδόν τριπλασιάστηκαν κατά τη διάρκεια της περιόδου, αυξάνοντας το μερίδιό τους κατά 60 % και πλέον.
            
         
               (185)
            
            
               Κατά την ίδια περίοδο ο όγκος των ινδικών εισαγωγών αυξήθηκε κατά 64 % και το μερίδιό τους στην ενωσιακή αγορά αυξήθηκε κατά 40 %. Η αύξηση αυτή οφείλεται κατά κύριο λόγο στις σημαντικά αυξημένες εισαγωγές προϊόντων της Viraj και καταδεικνύει την αυξανόμενη ελκυστικότητα της ενωσιακής αγοράς για τους Ινδούς παραγωγούς. Την ίδια περίοδο ο ενωσιακός κλάδος παραγωγής απώλεσε 3 εκατοστιαίες μονάδες σε μερίδιο αγοράς και 5 εκατοστιαίες μονάδες σε κερδοφορία, με αποτέλεσμα την επιδείνωση της θέσης του.
            
         
               (186)
            
            
               Το επίπεδο τιμών των ινδικών εξαγωγών σε άλλες χώρες ήταν συγκρίσιμο με το επίπεδο τιμών των εξαγωγών τους στην Ένωση.
            
         
               (187)
            
            
               Ως συνέπεια της ελκυστικότητας της ενωσιακής αγοράς που περιγράφεται στις αιτιολογικές σκέψεις 105, 182 και 183 παραπάνω, αν καταργηθούν τα μέτρα, τουλάχιστον ένα μέρος της πλεονάζουσας ικανότητας θα στραφεί, κατά πάσα πιθανότητα, στην ενωσιακή αγορά. Επίσης, όπως περιγράφεται στην αιτιολογική σκέψη 107 παραπάνω, οι Ινδοί παραγωγοί προσανατολίζονται σε μεγάλο βαθμό προς τις εξαγωγές.
            
         
               (188)
            
            
               Οι ινδικές εισαγωγές είναι υποτιμολογημένες σε σχέση με τις τιμές πωλήσεων της Ένωσης κατά 12 %. Αυτό αποτελεί ένδειξη του πιθανού επιπέδου των τιμών των εισαγωγών από την Ινδία, εάν καταργηθούν τα μέτρα. Σε αυτή τη βάση, είναι πιθανό ότι η πίεση τιμών στην ενωσιακή αγορά θα αυξηθεί σημαντικά σε περίπτωση κατάργησης των μέτρων και, ως εκ τούτου, θα επιδεινωθεί περαιτέρω η οικονομική κατάσταση του ενωσιακού κλάδου παραγωγής.
            
         
               (189)
            
            
               Σε αυτή τη βάση και εν απουσία μέτρων, οι Ινδοί παραγωγοί-εξαγωγείς θα ήταν πιθανό να αυξήσουν την παρουσία τους στην ενωσιακή αγορά όσον αφορά τον όγκο εισαγωγών και τα μερίδια αγοράς, και σε επιδοτούμενες τιμές που θα ήταν σημαντικά υποτιμολογημένες σε σύγκριση με τις τιμές πώλησης του ενωσιακού κλάδου παραγωγής.
            
         
               (190)
            
            
               Με τον τρόπο αυτό, θα δημιουργείτο μεγαλύτερη πίεση στις τιμές στην ενωσιακή αγορά, κάτι που θα είχε αρνητικό αντίκτυπο στην κερδοφορία και τη χρηματοπιστωτική κατάσταση του ενωσιακού κλάδου παραγωγής και θα επιδείνωνε περαιτέρω την οικονομική κατάστασή του.
            
         
               (191)
            
            
               Συνεπώς, η Επιτροπή κατέληξε στο συμπέρασμα ότι υπάρχει μεγάλη πιθανότητα συνέχισης της ζημίας σε περίπτωση κατάργησης των μέτρων.
            
         5.   ΣΥΜΦΕΡΟΝ ΤΗΣ ΕΝΩΣΗΣ
   
   
               (192)
            
            
               Σύμφωνα με το άρθρο 31 του βασικού κανονισμού, η Επιτροπή εξέτασε κατά πόσον η διατήρηση των υφιστάμενων αντισταθμιστικών μέτρων έναντι της Ινδίας αντίκειται στο συμφέρον της Ένωσης στο σύνολό της.
            
         
               (193)
            
            
               Η Επιτροπή, για τον προσδιορισμό του συμφέροντος της Ένωσης, βασίστηκε στην εκτίμηση του συνόλου των διαφόρων εμπλεκόμενων συμφερόντων, συμπεριλαμβανομένων των συμφερόντων του ενωσιακού κλάδου παραγωγής, των εισαγωγέων και των χρηστών. Όλα τα ενδιαφερόμενα μέρη είχαν την ευκαιρία να γνωστοποιήσουν τις απόψεις τους σύμφωνα με το άρθρο 31 παράγραφος 2 του βασικού κανονισμού.
            
         
               (194)
            
            
               Με βάση τα στοιχεία αυτά, η Επιτροπή εξέτασε κατά πόσον, παρά τα συμπεράσματα σχετικά με την πιθανότητα συνέχισης των επιδοτήσεων και συνέχισης της ζημίας, υπάρχουν επιτακτικοί λόγοι που θα συνέτειναν στο συμπέρασμα ότι η διατήρηση μέτρων στη συγκεκριμένη περίπτωση αντίκειται στο συμφέρον της Ένωσης.
            
         5.1.   Συμφέρον του ενωσιακού κλάδου παραγωγής
   
   
               (195)
            
            
               Όπως εξηγείται στην αιτιολογική σκέψη 153 παραπάνω, τα μέτρα δεν απέτρεψαν την απώλεια μεριδίου αγοράς 4 % από τον ενωσιακό κλάδο παραγωγής κατά τη διάρκεια της υπό εξέταση περιόδου.
            
         
               (196)
            
            
               Παράλληλα, στην αιτιολογική σκέψη 188 παραπάνω η Επιτροπή κατέληξε στο συμπέρασμα ότι ο ενωσιακός κλάδος παραγωγής θα μπορούσε πιθανόν να γνωρίσει επιδείνωση της κατάστασής του, εάν επιτραπεί η λήξη της ισχύος των αντισταθμιστικών μέτρων κατά της Ινδίας.
            
         
               (197)
            
            
               Συνεπώς, η Επιτροπή κατέληξε στο συμπέρασμα ότι η συνέχιση των μέτρων κατά της Ινδίας θα ωφελούσε τον ενωσιακό κλάδο παραγωγής.
            
         5.2.   Συμφέρον των εισαγωγέων
   
   
               (198)
            
            
               Η Επιτροπή απέστειλε ερωτηματολόγια στους δύο συνεργαζόμενους εισαγωγείς. Όπως αναφέρεται στην αιτιολογική σκέψη 23 παραπάνω, κανείς από τους δύο δεν απάντησε ούτε συνεργάστηκε με κάποιον άλλο τρόπο σε αυτή την έρευνα. Κανένας άλλος εισαγωγέας δεν αναγγέλθηκε.
            
         
               (199)
            
            
               Επομένως, η Επιτροπή κατέληξε στο συμπέρασμα ότι δεν υπήρχαν ενδείξεις σύμφωνα με τις οποίες η διατήρηση των μέτρων θα έχει για τους εισαγωγείς αρνητικές συνέπειες μεγαλύτερες από τις θετικές.
            
         5.3.   Συμφέρον των χρηστών
   
   
               (200)
            
            
               Όπως αναφέρεται στην αιτιολογική σκέψη 20 παραπάνω, κανένας χρήστης στην Ένωση δεν αναγγέλθηκε μετά την έναρξη της διαδικασίας ούτε συνεργάστηκε με κάποιον άλλο τρόπο σε αυτή την έρευνα.
            
         
               (201)
            
            
               ΡΑΧ χρησιμοποιούνται σε ευρύ φάσμα εφαρμογών, όπως μεταξύ άλλων από τον κλάδο της αυτοκινητοβιομηχανίας, σε οικιακές συσκευές, σε ιατρικά και εργαστηριακά όργανα κ.λπ.
            
         
               (202)
            
            
               Ωστόσο, όπως διαπίστωσε η Επιτροπή κατά την αρχική έρευνα, οι χρήστες είναι κατά αποκλειστικότητα ενδιάμεσοι παράγοντες που παράγουν και προμηθεύουν στοιχεία για τις προαναφερθείσες εφαρμογές.
            
         
               (203)
            
            
               Ως εκ τούτου, οι χρήστες αυτοί είναι σε θέση να μετακυλίουν στους τελικούς χρήστες ολόκληρη ή σχεδόν ολόκληρη την αύξηση των τιμών που προκύπτει από τον αντισταθμιστικό δασμό, λαμβανομένου υπόψη ότι για τους τελικούς χρήστες οι συνέπειες του μέτρου αυτού είναι αμελητέες.
            
         
               (204)
            
            
               Τα εν λόγω συμπεράσματα επιβεβαιώθηκαν στην τρέχουσα επανεξέταση, καθώς από την έρευνα δεν προέκυψε καμία ένδειξη που να αποδυναμώνει αυτό το αρχικό συμπέρασμα για την περίοδο μετά την επιβολή των ισχυόντων μέτρων.
            
         
               (205)
            
            
               Επιπλέον, παρά το γεγονός ότι τα μέτρα βρίσκονται σε ισχύ από το 2011, οι χρήστες στην Ένωση εξακολούθησαν να προμηθεύονται το προϊόν, μεταξύ άλλων, από την Ινδία. Οι χρήστες δεν υπέβαλαν πληροφορίες από τις οποίες να προκύπτει ότι ήταν δύσκολη η ανεύρεση άλλων πηγών εφοδιασμού, ενώ ούτε από την έρευνα προέκυψαν τέτοιες πληροφορίες.
            
         
               (206)
            
            
               Με βάση τα παραπάνω και σύμφωνα με τα συμπεράσματα της αρχικής έρευνας, η Επιτροπή κατέληξε στο συμπέρασμα ότι η συνέχιση των μέτρων δεν θα είχε σημαντικό αρνητικό αντίκτυπο στους χρήστες.
            
         5.4.   Συμπέρασμα σχετικά με το συμφέρον της Ένωσης
   
   
               (207)
            
            
               Βάσει των ανωτέρω, η Επιτροπή διαπίστωσε ότι δεν υπήρχαν επιτακτικοί λόγοι που να συντείνουν στο συμπέρασμα ότι δεν θα ήταν προς το συμφέρον της Ένωσης να παραταθούν τα υφιστάμενα αντισταθμιστικά μέτρα στις εισαγωγές ΡΑΧ καταγωγής Ινδίας.
            
         6.   ΑΝΤΙΣΤΑΘΜΙΣΤΙΚΑ ΜΕΤΡΑ
   
   
               (208)
            
            
               Όλα τα ενδιαφερόμενα μέρη ενημερώθηκαν για τα ουσιώδη πραγματικά περιστατικά και το σκεπτικό βάσει των οποίων επρόκειτο να διατηρηθεί η ισχύς των αντισταθμιστικών μέτρων. Επίσης, τους δόθηκε προθεσμία για να υποβάλουν τις παρατηρήσεις τους μετά την εν λόγω κοινοποίηση και να ζητήσουν ακρόαση από την Επιτροπή και/ή από τον σύμβουλο ακροάσεων σε διαδικασίες εμπορικών προσφυγών. Οι παρατηρήσεις και τα σχόλια ελήφθησαν δεόντως υπόψη.
            
         
               (209)
            
            
               Από τα ανωτέρω συνάγεται ότι, όπως προβλέπεται στο άρθρο 18 του βασικού κανονισμού, τα αντισταθμιστικά μέτρα που εφαρμόζονται στις εισαγωγές ΡΑΧ καταγωγής Ινδίας και έχουν επιβληθεί με τον κανονισμό για την επιβολή οριστικού δασμού, όπως τροποποιήθηκε από τον τροποποιητικό κανονισμό, θα πρέπει να διατηρηθούν.
            
         
               (210)
            
            
               Οι ατομικοί αντισταθμιστικοί δασμολογικοί συντελεστές που καθορίζονται στον παρόντα κανονισμό για τις συγκεκριμένες εταιρείες εφαρμόζονται αποκλειστικά και μόνο στις εισαγωγές του υπό εξέταση προϊόντος το οποίο παράγεται από τις εν λόγω εταιρείες και, συνεπώς, από τις συγκεκριμένες αναφερόμενες νομικές οντότητες. Στις εισαγωγές τού υπό εξέταση προϊόντος που κατασκευάζεται από οποιαδήποτε άλλη εταιρεία, η οποία δεν κατονομάζεται ρητώς στο διατακτικό του παρόντος κανονισμού με την επωνυμία και τη διεύθυνσή της, συμπεριλαμβανομένων των οντοτήτων που συνδέονται με τις εταιρείες που κατονομάζονται ρητώς, δεν μπορούν να εφαρμοστούν οι εν λόγω συντελεστές αλλά ο δασμολογικός συντελεστής που ισχύει για «όλες τις άλλες εταιρείες».
            
         
               (211)
            
            
               Κάθε αίτηση για την εφαρμογή των ως άνω ατομικών δασμολογικών συντελεστών (π.χ. λόγω αλλαγής επωνυμίας του νομικού προσώπου ή μετά τη συγκρότηση νέων οντοτήτων παραγωγής ή πωλήσεων) θα πρέπει να υποβάλλεται αμέσως στην Επιτροπή (7) μαζί με όλα τα σχετικά στοιχεία, ιδίως δε κάθε τροποποίηση των δραστηριοτήτων της εταιρείας που αφορούν την παραγωγή και τις εγχώριες και εξαγωγικές πωλήσεις, η οποία συνδέεται π.χ. με την εν λόγω αλλαγή επωνυμίας ή τη μεταβολή των οντοτήτων παραγωγής και πωλήσεων. Αν κριθεί σκόπιμο, ο κανονισμός θα τροποποιηθεί στη συνέχεια αναλόγως, με επικαιροποίηση του καταλόγου των εταιρειών για τις οποίες ισχύουν ατομικοί δασμολογικοί συντελεστές.
            
         
               (212)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συστάθηκε δυνάμει του άρθρου 15 παράγραφος 1 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου (8),
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Με τον παρόντα κανονισμό επιβάλλεται οριστικός αντισταθμιστικός δασμός στις εισαγωγές ράβδων και συρμάτων ανοξείδωτου χάλυβα που δεν έχουν υποστεί άλλη περαιτέρω επεξεργασία από την εν ψυχρώ μορφοποίηση ή τελειοποίηση, εκτός των ράβδων και συρμάτων κυκλικής διατομής διαμέτρου 80 χιλιοστών και άνω, που υπάγονται επί του παρόντος στους κωδικούς ΣΟ 7222 20 21, 7222 20 29, 7222 20 31, 7222 20 39, 7222 20 81 και 7222 20 89, καταγωγής Ινδίας.
   2.   Ο συντελεστής του οριστικού αντισταθμιστικού δασμού που εφαρμόζεται επί της καθαρής, «ελεύθερης στα σύνορα της Ένωσης» τιμής, πριν από την καταβολή δασμού, του προϊόντος που περιγράφεται στην παράγραφο 1 και παράγεται από τις εταιρείες που αναφέρονται κατωτέρω, καθορίζεται ως εξής:
   
               Εταιρεία
            
            
               Δασμός (%)
            
            
               Πρόσθετος κωδικός TARIC
            
         
               Chandan Steel Ltd, Μουμπάι
            
            
               3,4
            
            
               B002 
            
         
               Venus Wire Industries Pvt. Ltd, Μουμπάι
               Precision Metals, Μουμπάι
               Hindustan Inox Ltd, Μουμπάι
               Sieves Manufacturer India Pvt. Ltd, Μουμπάι
            
            
               3,3
            
            
               B003 
            
         
               Viraj Profiles Limited, Palghar, Μαχαράστρα και Μουμπάι, Μαχαράστρα
            
            
               0
            
            
               B004 
            
         
               Εταιρείες που απαριθμούνται στο παράρτημα
            
            
               4,0
            
            
               B005 
            
         
               Όλες οι άλλες εταιρείες
            
            
               4,0
            
            
               B999 
            
         3.   Εκτός εάν ορίζεται διαφορετικά, εφαρμόζονται οι διατάξεις που ισχύουν για τους τελωνειακούς δασμούς.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Ιουνίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 176 της 30.6.2016, σ. 55.
   
      (2)  Εκτελεστικός κανονισμός (ΕΕ) αριθ. 405/2011 του Συμβουλίου, της 19ης Απριλίου 2011, για την επιβολή οριστικού αντισταθμιστικού δασμού και την οριστική είσπραξη του προσωρινού δασμού που επιβλήθηκε στις εισαγωγές ορισμένων ράβδων και συρμάτων ανοξείδωτου χάλυβα καταγωγής Ινδίας (ΕΕ L 108 της 28.4.2011, σ. 3).
   
      (3)  Εκτελεστικός κανονισμός (ΕΕ) αριθ. 721/2013 του Συμβουλίου, της 22ας Ιουλίου 2013, για την τροποποίηση του εκτελεστικού κανονισμού (ΕΕ) αριθ. 405/2011 για την επιβολή οριστικού αντισταθμιστικού δασμού και την οριστική είσπραξη του προσωρινού δασμού που επιβάλλεται στις εισαγωγές ορισμένων ράβδων και συρμάτων ανοξείδωτου χάλυβα, καταγωγής Ινδίας (ΕΕ L 202 της 27.7.2013, σ. 2).
   
      (4)  ΕΕ C 248 της 29.7.2015, σ. 4.
   
      (5)  Κανονισμός (ΕΚ) αριθ. 597/2009 του Συμβουλίου, της 11ης Ιουνίου 2009, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας (ΕΕ L 188 της 18.7.2009, σ. 93). Ο κανονισμός αυτός κωδικοποιήθηκε από τον βασικό κανονισμό.
   
      (6)  ΕΕ C 148 της 27.4.2016, σ. 8.
   
      (7)  European Commission, Directorate-General for Trade, Directorate H, 1049 Brussels, ΒΕΛΓΙΟ.
   
      (8)  Κανονισμός (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (ΕΕ L 176 της 30.6.2016, σ. 21).
   
      ΠΑΡΑΡΤΗΜΑ
      
         Συνεργασθέντες Ινδοί παραγωγοί-εξαγωγείς που δεν συμμετείχαν στο δείγμα
      
      
         Πρόσθετος κωδικός TARIC B005
      
      
                  Εταιρική επωνυμία
               
               
                  Πόλη
               
            
                  Ambica Steel Ltd
               
               
                  Νέο Δελχί
               
            
                  Bhansali Bright Bars Pvt. Ltd
               
               
                  Navi-Μουμπάι
               
            
                  Chase Bright Steel Ltd
               
               
                  Navi-Μουμπάι
               
            
                  D.H. Exports Pvt. Ltd
               
               
                  Μουμπάι
               
            
                  Facor Steels Ltd
               
               
                  Nagpur
               
            
                  Global Smelters Ltd
               
               
                  Kanpur
               
            
                  Indian Steel Works Ltd
               
               
                  Navi-Μουμπάι
               
            
                  Jyoti Steel Industries Ltd
               
               
                  Μουμπάι
               
            
                  Laxcon Steels Ltd
               
               
                  Ahmedabad
               
            
                  Meltroll Engineering Pvt. Ltd
               
               
                  Μουμπάι
               
            
                  Mukand Ltd
               
               
                  Thane
               
            
                  Nevatia Steel & Alloys Pvt. Ltd
               
               
                  Μουμπάι
               
            
                  Panchmahal Steel Ltd
               
               
                  Kalol
               
            
                  Raajratna Metal Industries Ltd
               
               
                  Ahmedabad
               
            
                  Rimjhim Ispat Ltd
               
               
                  Kanpur
               
            
                  Sindia Steels Ltd
               
               
                  Μουμπάι
               
            
                  SKM Steels Ltd
               
               
                  Μουμπάι
               
            
                  Parekh Bright Bars Pvt. Ltd
               
               
                  Thane
               
            
                  Shah Alloys Ltd
               
               
                  Gandhinagar